Nuhodžić: Briga o porodicama preminulih je čin posvećenosti i priznanja za časno služenje službi i Crnoj Gori - Vijesti.me\nNuhodžić: Briga o porodicama preminulih je čin posvećenosti i priznanja za časno služenje službi i Crnoj Gori\n„Povod današnjeg susreta bila je i donacija koju je MUP opredijelio, pridruživši se tako donatorskoj akciji prikupljanja sredstava, koju već tri godine organizuju Sindikat Uprave policije i Međunarodna policijska asocijacija (IPA)“, kaže se u saopštenju Edit\n309 pregleda 3 komentar(a)\nNuhodžić sa porodicana preminulih policajaca (Foto: MUP)\nMINA News 28. decembar 2018, 19:58 ažurirano 28. decembar 2018, 20:56\nBriga o porodicama preminulih kolega predstavlja ne samo čin humanosti i solidarnosti, već i posvećenosti i priznanja za časno služenje službi i državi Crnoj Gori, kazao je ministar unutrašnjih poslova Mevludin Nuhodžić. Kako je saopšteno iz Ministarstva unutrašnjih poslova (MUP), Nuhodžić se danas sastao sa članovima porodica preminulih službenika iz sektora bezbjednosti.\n„Povod današnjeg susreta bila je i donacija koju je MUP opredijelio, pridruživši se tako donatorskoj akciji prikupljanja sredstava, koju već tri godine organizuju Sindikat Uprave policije i Međunarodna policijska asocijacija (IPA)“, kaže se u saopštenju.\nNuhodžić je kazao da na taj način čuvaju sjećanje na kolege, i porodicama poručio da uvijek mogu računati na punu podršku kolektiva MUP-a.\nOn je, kako se navodi u saopštenju, pohvalio iskazani senzibilitet kolega iz Sindikata i IPA sekcije, koje tom segmentu posvećuju naročitu pažnju, i poručio da će MUP nastaviti da podržava ove i slične akcije.\n„Budući da je briga o zaposlenima u sektoru bezbjednosti, kao i njihovim porodicama, moralna i profesionalna obaveza prema časnom pozivu koji su izabrali kao svoj životni put“, dodaje se u saoppštenju.\nMUP je iz budžetskih ušteda za ovu priliku izdvojio pet hiljada eura, kao i u prethodne dvije godine.\n„Pa je tako za akcije pomoći porodicama preminulih kolega, kao i pomoći djeci kolega sa smetnjama u razvoju, i za druge akcije humanosti i solidarnosti, ukupno u dvogodišnjem periodu opredijeljeno oko 65 eura“, kaže se u saopštenju.


Sport Archives - Страница 238 од 461 - YU ECO RTV\nNaslovna / Sport (stranica 238)\nNa oproštaju od KLS-a, košarkaši „Spartaka“ igraju u Novom Sadu protiv „Vojvodine „\n14 марта, 2019\tSport 0\nNa oproštaju od KLS-a, košarkaši „Spartaka“ igraju u Novom Sadu protiv „Vojvodine U utakmici poslednjeg, 26. po redu, kola Košarkaške lige Srbije košarkaši „Spartaka“, sutra, će biti gosti novosadske „Vojvodine“. Taj meč za Subotičane nema nikakvu rezultatsku važnost, jer su …\nFudbaleri „Spartaka“ nisu uspeli da se plasiraju u polufinale Kupa Srbije\nFudbaleri „Spartaka“ nisu uspeli da se plasiraju u polufinale Kupa Srbije Fudbaleri „Spartaka“ oprostili su se od takmičenja za Kup Srbije, pošto su, juče, na Gradskom stadionu, poraženi u četvrtfinalu najmasovnijeg domaćeg takmičenja od „Mladosti“ iz Lučana sa 2:1. Kombinovani …\nOdbojkaši „Spartaka“, u petak, dočekuju kragujevački „Radnički“\nPosle kraće pauze, koja je usledila zbog odigravanja finala Kupa Srbije, mečevima sedmog kola, predstojećeg vikenda, nastaviće se takmičenje u takozvanoj „mini Superligi“ za odbojkaše. Ohrabreni „tesnom“, ali zlata vrednom pobedom od 3:2 protiv neugodnog „Mladog radnika“ iz Požarevca, odbojkaši …\nMeđunarodna ženska moto štafeta\n13 марта, 2019\tSport 0\nPrvi put u istoriji motociklizma žene, bajkerke iz svih krajeva sveta, okupile su se oko nesvakidašnjeg i hrabrog poduhvata, kao što je premijerna međunarodna moto-štafeta. U ovaj pionirski poduhvat uključile su se bajkerke iz preko 90 zemalja, među kojima su …\nUspešan nastup karatista „Spartak – Enpija“ na Prvenstvu Vojvodine\n12 марта, 2019\tSport 0\nPredstavnici Karate kluba „Spartak – Enpi“ osvojili su ukupno 24 medalje na Prvenstvu Vojvodine u katama i borbama za petliće, poletarce i pionire, koje je, uz učešće 230 takmičara iz 22 kluba, održano u Banatskom Karađorđevu. Svi Subotičani bili su …\nČetiri nove medalje za pionire Rvačkog kluba „Spartak“\nPerspektivni rvači „Spartaka“ vratili su se sa četiri nove medalje iz Sente, gde je održan Kup Srbije za uzrast od trinaest godina u takmičenju grčko-rimskim stilom. U dosta jakoj konkurenciji Mustafa Pitić okitio se zlatnim odličjem u kategoriji do 60 …\nOmladincima FK „Spartak“ gostuju vršnjaci iz ekipe „Inđije“\nNa pomoćnom terenu Gradskog stadiona sa veštačkom travom, sutra, će se odigrati utakmica 18. kola prvenstva Lige Srbije između omladinaca Fudbalskog kluba „Spartak“ i „Inđije“. Taj susret startovaće u 10 sati i 30 minuta, a, nakon prošlonedeljnog minimalnog poraza od …\nFudbaleri „Spartaka“ u ¼ finalu Kupa dočekuju „Mladost“ iz Lučana\nPosle dve vezane pobede u prvenstvu Superlige, fudbalere „Spartaka“, već sutra, očekuje još jedno teško iskušenje. U okviru četvrtfinala Kupa Srbije plavim golubovima u goste dolazi izuzetno kvalitetna i uvek neugodna ekipa lučanske „Mladosti“. Pošto se u ovoj fazi najmasovnijeg …\n11 марта, 2019\tEmisija, Sport 0\nSportak 11.03.2019. https://youtu.be/LgVfZNfibEY\nTenis klub Spartak održao zimsko kućno prvenstvo\n11 марта, 2019\tSport 0\nTenis klub Spartak još jednom se potrudio da nagradi svoje članove da im organizuje takmičenje .Po rečima samih trenera sam turnir organizovan je u četiri kategorije.Deca su pokazala koliko im znači da osete taj takmičarski duh.Jedno je kada treniraju drugo …\nStranica 238 of 461« Početak...210220230«236237238239240\t»\t250260270...Kraj »


Ivan Rakonjac je diplomirao na Mašinskom fakultetu Univerziteta u Beogradu. Kao stipendista vlade Srbije i Francuske završio je poslediplomske studije iz oblasti inženjerstva industrijskih sistema na L’École Centrale Paris. Tokom boravka na stručnom usvršavanju u Italiji završio je specijalistički kurs iz oblasti industrijskih inovacija, u organizaciji Inženjerskog fakulteta Univerziteta u Bolonji. Zvanje doktora nauka stekao je na Mašinskom fakultetu Univerziteta u Beogradu.\nIma više od deset godina iskustva u privredi, gde je radio u proizvodnom sektoru na poslovima razvoja i primene novih proizvoda, kontrole kvaliteta i upravljanja proizvodnim procesima. Rukovodio je brojnim stručnim projektima unapređenja energetske efikasnosti sistema javnog i urbanog osvetljenja, kao i uticaja osvetljenja na životnu sredinu, ugodnost i bezbednost radnih i otvorenih javnih prostora.\nDirektor Fonda za inovacionu delatnost je od 2015. godine.\nFond za inovacionu delatnost / Naša organizacija


FLY FROM NIŠ: Turkish Cargo: Aerodrom Niš će biti regionalni centar za transport robe\nTurkish Cargo: Aerodrom Niš će biti regionalni centar za transport robe\nNajveći kargo avion koji je prvi put sleteo u Niš (foto: Fly from Niš)\nPromotivni let Turkish Airlines Cargo-a realizovan je danas na niškom aerodromu "Konstantin Veliki" sletanjem najvećeg do sada širokotrupnog aviona Erbas A330 kapaciteta 68 tone robe. Ovim povodom na konferenciji za novinare rečeno je da će se niški aerodrom biti regionalni centar za trasport robe i iz susedne Bugarske i Makedonije.\nRegionalni direktor Turkish Cargo-a Mustafa Jaz, istako je da su planovi ove avio-kompanije da Niš bude regionalni centar za kargo saobraćaj preko koga će se roba izvoziti i iz Bugarske, ali i Makedonije. On je takođe izjavio da se iz Turske avionima u Niš doprema elektro oprema i opšti proizvodi, dok se iz Niša šalju duvan i takodje elekto i mašinska oprema. U narednom periodu prema rečima regionalnog direktora Mustafe Jaza iz Niša će se izvoziti i voće, povrće, kao i lekovi i mašine i aparti za kazina iz Bugarske.\n- Aerodrom Niš je drugi aerodrom sa kojeg letimo, posle beogradskog aerodroma. Mi planiramo na Niš bude centar našeg transporta za ovaj region. Planiramo da podržimo niški aerodrom koji će samim tim postati centar naročito za Bugarsku. Kroz ovu podršku verujemo da će izvoznici iz Srbije naći svoj put i lakše plasirati svoju robu na istok. - rekao je Jaz\nDirektor Turkish Cargo-a za Srbiju Mehmet Alagoz izrazio je zadovoljstvo uspostavljanjem redovne linije između Niša i Istanbula, čime će i ovaj deo Srbije biti pokriven redovnim kargo saobraćem kao i mogućnošču plasmana robe dalje u svet.\n- Veoma smo srećni što smo otvorili ovaj kargo let između Niša i Istanbula. Zahvaljujući ovim letovima roba iz Srbije će moći da se izvozi do brojih destinacija turske nacionalne avio-kompanije. Turkish Airlines je avio-kompanija koja leti na preko 290 destinacija i leti do 117 zemalja i po tome ona prednjači ispred svih drugih svetskih avio-kompanija. Turkish Airlines poseduje preko 330 aviona čija je prosečna starost do 7 godina, što je čini najmlađom flotom u Evropi. U poslednjih 6 godina Turkish Airlines izabran je za najbolju avio-kompaniju u Evropi. - istakao je direktor Turkish Cargo-a za Srbiju\nAmbasador Turske u Srbiji Mehmet Kemal Bozaj takođe je istakao značaj uspostavljanja ove redovne kargo linije, pre svega što će ona biti značajna i za susedne države Bugarsku i Makedoniju koje će preko Niša moći da plasiraju svoju robu dalje u svet. Ovi kargo letovi pokrenuće još veću privrednu proizvodnju, a samim tim i povećati i broj letova.\n- Kao što je rekao regionalni direktor Turkish Cargo za Evropu, ovaj projekat nije samo značajan za Srbiju već i za Makedoniju i Bugarsku, jer tamo ne postoje redovni kargo letovi i Niš će postati centar širom regiona. Ovi kargo letovi imaće efetak snežne grudve, koja kada se zakotrlja, sa povećanjem broja kargo letova povećaće se i izvoz robe širom Evrope. Kako se proizvodnja bude povećavala, tako će biti i više letova koji će biti na niškom aerodromu. - relap je ambasador Bozaj\nKako je rekao gradonačelnik Niša, Darko Bulatović ovo je veliki dan za aerodrom i za sam grad koji su imali prilike da ugoste delegaciju Turkish Airlines-a i ambasadora Turske u Srbiji koji je doprineo dolasku njihovih investitora u Niš.\n- Ovo je istorijski dan za naš aerodrom, pre svega, jer je danas primio jedan od najvećih aviona Erbas A330, isti onaj koji leti za iz Beograda za Njujork ili Istanbula za Njujork.U istom trenutku ovo je veliki događaj za grad Niš, jer su u goste došli ovako velike zvanice, predstavnici Turkish Airlines-a, ambasador Turske u Srbiji koji, slobodno mogu da kažem, naklonost i prijateljstvo prema ovom delu Srbije, prema našem gradu, jer već uveliko je doprineo dolazak novih turskih investitora čime kao gradonačelnik želim da se zahvalim ambasadoru na svemu što radi. - izjavio je gradonačelnik Bulatović\nTurkish Airlines Cargo će iz Niša leteti redovno svakog ponedeljka do kraja zimskog reda letenja. Roba će se uglavnom prevoziti avionima tipa Erbas A310 kapaciteta 40 tona, a u ukoliko bude i bilo potrebe i avionima tipa Erbas A330 kapaciteta 68 tona. Planovi ovog prevoznika su da na godišnjem nivou preveze preko 4000 tona robe.\nPodsetimo da sa niškog aerodroma već više od godinu i po dana odvija redovni putnički saobraćaj zahvaljujući niskotarfnim avio-prevoznicima Wizz Air i Ryanair koji sve uskupno lete na 9 destinacija širom Evrope.\nОбјавио Fly from Niš у 22:46\nОзнаке: aerodrom Niš, Darko Bulatović, investicije, investitori, Istanbul, kargo, letovi, Niš, niski aerodrom, privreda, srbija, svetski aerodromi, Turkish Airlines, Turkish Cargo, Turska, Vladica Djurdjanović


Podrška Evropske unije upravljanju migracijama u Republici Srbiji Radionica psihosocijalne podrške za migrante iz Centra za azil u Bogovađi - Podrška Evropske unije upravljanju migracijama u Republici Srbiji\nArheolog Andrej Starović izjavio je da je često zaboraljena stvar da migrantima nije dovoljno da „samo imaju tri obroka dnevno i krov nad glavom“, da ljudska bića traže više i da je danas održana radionica za migrante u Bogovađi za jedan od ciljeva imala da se osete „ljudskije i humanije“.\nOn je rekao da je današnja radionica deo programa koji je započeo pre nekoliko meseci i koji je usmeren na psihosocijalnu podršku ljudi koji su u migraciji, a koji se trenutno nalaze u Srbiji.\n„Pokušavamo da im jasno stavimo do znanja da vreme koje provode u našoj zemlji, kakva god bila njihova budućnost ili putevi, svakako treba da predstavlja deo njihovog života, a ne pauzu i čekanje“, kazao je Starović.\nOn je objasnio da naziv radionice „Tamo daleko“ treba da asocira na pitanje doma i porekla, ali i budućnosti.\n„Kroz dve zanimljive vežbe pokušavamo da raspravimo dva ključna pitanja za njihovu budućnost, a to je kakav je njihov odnos prema autoritetima i vlastima, i muško-ženski odnosi“, rekao je Starović i dodao da se migranti često suočavaju sa realnim autoritetima, granicama i vlastima i da se mnogo češće suočavaju sa nametnutim autoritetima.\nOn je objasnio i da većina njih potiče iz zajednica koje su striktno hijerarhijske i da moraju da postanu svesni da se kreću prema svetu koji je drugačije ustrojen, koji promoviše ravnopravnost polova, što može dovesti do neke vrste kulturološke kolizije, čak i u trenutnoj fazi migracije.\nOn je ocenio da su odziv i utisci sa radionice očekivani i da, ako bi mogao da učesnike okarakteriše na jedan način, jeste „zamoreni“.\n„Oni su već prošli veliki put, imali su ne samo osnovni stres odlaska iz svog doma i zavičaja, već im se i usput svašta dešavalo. Prema njihovim rečima, u Srbiji su primljeni daleko bolje nego što su mogli da se nadaju i tretman prema njima je prilično human.\nErma je nakon pohadanja radionica rekla da su današnje aktivnosti bile „veoma dobre“, da je u pitanju bila predstava, ali da je „imala osećaj da je u pitanju stvarnost“.\n„Zaključak obe predstave bio je da poniznost ili nasilnost mora da se pobedi (unutar nas), da čovek mora da kontroliše sebe u bilo kakvoj situaciji da se nalazi, a verujemo da Bog sve to vidi i da će nam pomoći“, kazala je Erma.\nArmin iz Irana je rekao da je ovo iskustvo bilo novo i prijatno, dok je njegov sunarodnik Muhamed rekao da je lekcija koju je dobio da čovek samopouzdanjem može da reši mnogo problema.\n„Čak i mala stvar može da bude veliki dogadjaj u nečijem životu. Shvatio sam da moram da kontrolišem svoje nervoze i da iskrenost može samo da pomogne. Bio sam veoma počastvovan što sam upoznao sve ljude koji su danas učestvovali u programu“, dodao je Muhamed.\nU Centru za azil u Bogovadji trenutno se nalazi oko sto migranata, a najviše ih je iz Irana.\nRadonicu je organizovala Međunarodna organizacija za migracije uz podršku Komesarijata za izbeglice i migracije, u okviru Podrške Evropske unije opštinama i gradovima na čijim teritorijama borave migranti.


"Izrael" tjera Palestince da sruše vlastite trgovine dok rastu ilegalna "izraelska" naselja - Otpor\n“Izraelske” vlasti natjerale su Palestinca da sruši vlastitu radnju u okupiranom Al-Kudsu, dok Tel Aviv nastavlja sa svojim ilegalnim širenjem naselja i politikom otimanja zemlje širom palestinskih teritorija uprkos međunarodnom negodovanju.\nPalestinski mediji izvijestili su u četvrtak da su izraelske vlasti primorale Jamala Mohammada Alija da potpuno sruši svoju trgovinu u izbjegličkom kampu Šuafat.\nStanovnik Palestine morao je vlastitim rukama da počne rušenje objekta, površine 150 kvadratnih metara i još uvijek u izgradnji, kako bi izbjegao plaćanje nerazumnih troškova rušenja “izraelskoj” općini.\nTakođer u srijedu, “izraelske” snage srušile su desetak zgrada i objekata u vlasništvu Palestinaca u okupiranom gradu Al-Khalil na Zapadnoj obali.\nTokom kampanje demoliranja palestinskih imanja srušeno je najmanje pet kuća, pet poljoprivrednih objekata i bunar.\nIstovremeno, novi izvještaji kažu da “izraelski” režim planira udvostručiti populaciju svojih doseljenika na okupiranoj Golanskoj visoravni osnivanjem dva nova naselja u regiji u naredne četiri godine.\nTags: Cionisticki režimCionizamPalestinaŠkola otpora


Svečanost uručenja Nagrade „Miloš Žutić“ Nebojši Glogovcu, Beogradsko dramsko pozorište, 6.2.2002.\n(Vojin Ćetković, Nebojša Dugalić, Nebojša Glogovac i Danica Maksimović), foto: аrhiva UDUS-a\n(Ognjanka Ognjanović Žutić uručuje plaketu), foto: аrhiva UDUS-a\n(Vojin Ćetković, Nebojša Dugalić, Nebojša Glogovac), foto: аrhiva UDUS-a\nŽiri u sastavu: Dimitrije Jovanović, reditelj, Radoslav Marjanović, glumac, Mirjana Ojdanić, rediteljka i Feliks Pašić, pozorišni kritičar, predsednik, odlučio je da nagradi Nebojšu Glogovca za ulogu Simeona Njaga u predstavi Zlatno runo Borislava Pekića, koju je, u dramatizaciji Maše Jermić, Željka Jovanovića i Nebojše Bradića režirao Nebojša Bradić, a u produkciji G 17 plus.\nUmetnika koji pristaje da bude manipulisan da bi, kada završi posao, njegovo delo postalo nepotrebno, kao i on sam, Nebojša Glogovac pokazuje s dva njegova lica, jednim koje je uzneseno u misli o slavi i časti i drugim koje tu misao, kad dođe stani-pani, odbacuje kao staru krpu. Ali, i jedno i drugo, oba Simeonova lica, ogledaju se u živoj slici čoveka koji je naučio da i od samoobmana i od iskrenih uverenja pravi teatar i u njemu, od prilike do prilike, menja uloge.\nTeatralno, artistično u Glogovčevoj igri dragoceno je za predstavu, baš koliko i igra Glogovčevog Simeona Njaga sa sudbinom. Velika pitanja odnosa umetnika i vlasti, umetnika i politike, umetnika u istoriji, glumac stavlja u ravan duboko ljudskog doživljaja sveta i sopstvenog udesa. Dok šminka drugoga, skida šminku sa svoga lica, i to čini majstorski, naizmenično učestvujući u komediji i u drami, a komedijom se, zapravo, braneći od spoznaje o tragičnom, s izrazom preko kojeg prevlači laku koprenu sete ili prisenak nečega što, kao večita sumnja treperi u umetnikovoj duši..\nPritom je glumac superioran vladar lika i u osećanjima, i u govoru, i u gestu, i u pojavi, i u sugestiji, baš kao što je to na svojim vrhuncima bio Miloš Žutić čije ime nagrada nosi.


POČINJU RADOVI NA JOŠ DVA KORIDORA: Iako se već uveliko grade četiri auto-puta, Srbija i ove godine ide u nove infrastrukturne projekte\n16. 03. 2021. u 12:00\nUZ četiri koridora čija je izgradnja u toku nadležni do kraja godine najavljuju početak radova na još dva potpuno nova auto-puta i tri brze saobraćajnice.\nNajbliže realizaciji je Fruškogorski koridor, koji će povezati Rumu i Novi Sad, a radovi bi trebalo da počnu narednih dana, jer je postavljen kamp iz kojeg će biti organizovani poslovi. Dužina ove deonice je 47,7 kilometara, a procenjena vrednost radova 606 miliona evra.\nU nastavku ovog projekta predviđena je i izgradnja obilaznice oko Novog Sada sa mostom preko Dunava dužine 2,4 kilometra.\n- Procenjena vrednost radova na obilaznici je 130 miliona evra, a Vlada Srbije je nedavno formirala radnu grupu koja se bavi pripremom predloga komercijalnog ugovora - navode u Ministarstvu građevinarstva. - Očekivan početak radova je kraj septembra.\nIzgradnja prve deonice auto-puta ka Prištini, od Niša do Pločnika u dužini od 32,6 kilometra trebalo bi da počne krajem avgusta. Procenjena vrednost je oko 255 miliona evra, dok će sledeća deonica od Pločnika do Merdara, od 43,7 kilometara, koštati oko 393 miliona evra, ali se još ne zna kada će početi.\nU resornom ministarstvu najavljuju i početak izgradnje brze saobraćajnice koja će prestonicu povezati sa auto-putem "Miloš Veliki". Početak radova je planiran za kraj marta ili početak aprila, a deonica Novi Beograd - Surčin biće duga 7,9 kilometara. Procenjena vrednost je 58,08 miliona evra.\nVlada je formirala Radnu grupu i za izgradnju državnog puta IV reda od veze sa auto-putem E-75 Beograd - Niš, preko petlje Požarevac, preko Velikog Gradišta do Golupca, koji predstavlja značaju poprečnu vezu regiona Južne i Istočne Srbije.\n- Dužina je oko 70 kilometara, a vrednost se procenjuje na oko 250 miliona evra. Investitorsku funkciju nosiće "Koridori Srbije" - navode u Ministarstvu građevinarstva. - Najbolju ponudu, u smislu brzine izvođenja i svih neophodnih uslova, dala je zasad kineska kompanija CBRC, očekuju se i ponude drugih izvođača, tako da još nije odlučeno ko će biti izvođač. Za kraj godine predviđen je i početak izgradnje saobraćajnice Sombor - Kikinda, duge 175 kilometara.\nU PLANU I "KARAĐORĐE"\nU PLANU Ministarstva građevinarstva je i izgradnja auto-puta "Vožd Karađorđe", odnosno šumadijskog koridora.\n- NJegova dužina će biti oko 220 kilometara, a procenjena vrednost je oko dve milijarde evra. Radovi bi trebalo da počnu 2023. godine.\ndeonica auto-puta autoput auto-put Miloš Veliki izgradnja autoputa auto-put


Poslanici nastavili rad postavljanjem pitanja\nBeta\t 26. januara 2016. 11:25\nPoslanici Skupštine Srbije nastavili su danas zasedanje postavljenjem pitanja Vladi Srbije.\nPoslanica Lige socijaldemokrata Vojvodine Elena Papuga upitala je ministarku gradjevinarstva, saobraćaja i infrastrukture Zoranu Mihajlović da li država planira da vrati deo novca onim gradjanima koji su svoje kuće legalizovali po starom zakonu, koji je predvidjao veće takse za ozakonjenje objekata.\n“Da li su gradjani koji su po starom zakonu legalizovali svoje kuće kažnjeni zato što su na neki način poslušni gradjani ove države, pošto su tada platili znatno višu cenu za legalizaciju nego što je to predvidjeno novim zakonom i da li država planira da im vrati deo novca”, upitala je Papuga.Ona je od ministra kulture i informisanja Ivana Tasovca zatražila informaciju kada će biti izgradjena zgrada Radio-televizije Vojvodine, koja je srušena tokom NATO bombardovanja, kao i kada će signal RTV postati dostupan pojedinim gledaocima u Sremu i južnom Banatu nakon što je ukinuto emitovanje tog programa preko tornja na Avali.\nPoslanik PUPS-a Konstantin Arsenović upitao je predsednika Vlade Aleksandra Vučića, Ministarstvo odbrane i predsednika Srbije Tomislava Nikolića šta će država uraditi kako Savez rezervnih vojnih starešina ne bi bio ugašen.Poslanik Demokratske stranke Dušan Milisavljević postavio je pitanje ministru trgovine i turizma Rasimu Ljajiću zašto Niška banja nije uvrštena u spisak prioriteta za razvoj turizma i destinacija koje dobijaju podsticaje od države.\n“Nijedna Vlada od 90-ih godina nije radila na razvoju Niške banje. Zato pozivam ovu Vladu da ispravi grešku kojom je sa spiska više od 230 destinacija uključenih u akciju podele vaučera, izostavila Nišku banju”, kazao je Milisavljević.\nOdgovarajući na pitanje poslanika DS-a, ministar trgovine i turizma Rasim Ljajić kazao je da su Beograd, Niš, Novi Sad i Kragujevac bili izuzeti prethodnom Uredbom o podeli vaučera ali da će zbog velikog interesovanja, Niška banja i banja Selters ove godine biti uključeni u podsticajne mere države za razvoj turizma.\nAleksandar Marković iz Srpske napredne stranke upitao je Ministarstvo državne uprave i lokalne samouprave da li su tačni medijski navodi po kojima je opština Vračar u prethodne dve godine zaposlila 40 ljudi i pored odredbe o zabrani zapošljavanja u državnim organima i šta će preduzeti tim povodom.\nU nastavku sednice, poslanici su počeli raspravu o amandmanima na predloge zakona o oglašavanju i o informacionoj bezbednosti.\nNa Predlog zakona o oglašavanju podneto je 84 amandmana, dok je na Predlog zakona o informacionoj bezbednosti podneto 13 amandmana.


3. Bečej: U četvrtak tertman krpelja i larvi komaraca\n4. Bečej: Pijaca i u subotu\n5. Rad za vreme Prvog maja u bečejskom Domu zdravlja\n... terapije). Dečiji dispanzer neće raditi u petak 1.maja, radiće u subotu 2. maja od 07:00-12:00 sati, u nedelju 3. maja neće raditi. U četvrtak, 30. aprila, Centralna apoteka u Glavnoj ulici će raditi ...\n6. Bečej: Glavna pijaca u četvrtak umesto u subotu\n... u četvrtak 30. aprila. Kako ističe Željko Plavšić, direktor ovog preduzeća, pijačne aktivnosti u celoj bečejskoj opštini će se odvijati u redovnim terminima, odnosno "neće se odvijati" kada je ...\n... U četvrtak 23. aprila, održana je Sednica Štaba za vanredne situacije opštine Novi Bečej, na kojoj su usvojeni Izveštaji o radu svih službi u proteklih mesec dana. Saša Maksimović, predsednik opštine ...\n8. Bečej: Zaključak Štaba za Vanredne situacije\n... Ograničava se radno vreme sa potrošačima u maloprodajnim objektima tokom trajanja vanrednog stanja i može se vršiti po sledećem principu: Ponedeljak — četvrtak od 07.00 do 17.00 časova; Petak: ...\n9. Novi Bečej: Od sutra podela dezinfekcionih sredstava građanima - najviše 5 litara\n... - Novo Miloševo od 10 do 12 časova, centar kod pijace - Bočar, od 12 do 14 časova, centar kod pijace - Novi Bečej, od 11 do 14 časova, centar kod OŠ "Miloje Čiplić" iz pravca Ive Lole Ribara Četvrtak, ...\n10. Bečej: Pijace rade redovno, parking besplatan\nPijace u Bečeju će narednih dana, odnosno u nedelju, subotu i ponedeljak, 28. 29. i 30. marta, raditi redovno, kažu iz Javnog preduzeća „Komunalac‟ Bečej uz napomenu da je obavezno nošenje maski i rukavica, ...\n11. Bečej: Počinje podela dezinfekcionih sredstava - najviše 5 litara\n... centra od 8 do 13časova (četvrtak i petak) - Bačko Petrovo Selo: Pijaca od 8:30 do 12:30 (četvrtak) - Bačko Gradište: Ugao Glavne i Šajkaške na Bunaru B-3 od 8 do 12:30 (četvrtak i petak) - Mileševo: Ispred ...\n12. Narodna biblioteka Novi Bečej: otvorena izložba posvećena holokaustu\n13. U četvrtak, 12. marta, bez struje delovi Bečeja i Bačkog Petrovog Sela\nU četvrtak, 12. marta, bez struje delovi Bečeja i Bačkog Petrovog Sela. Dana 12.03.2020. godine povremeno po potrebi zbog planiranih radova na el.mreži se isključuju ...\n14. Karavan Ruskog filma u Novom Bečeju\n15. Lokalni izbori 2020: SNS prvi predao listu u Novom Bečeju\nOpštinski odbor Srpske napredne stranke Novi Bečej, u četvrtak 5. marta, predao je Opštinskoj izbornoj komisiji listu “Aleksandar Vučić – Za našu decu”. Izborna komisija je konstatovala da je ...\n16. Još uvek vozim - bezbednost mladih u saobraćaju\nU želji da kroz lične primere menjaju i utiču na svest mladih, Udruženje paraplegičara Mačvanskog okruga, u saradnji sa Kancelarijom za mlade opštine Bečej, u četvrtak, 5. marta organizuje predavanja pod ...\n17. U četvrtak, 5. marta, bez struje delovi Bečeja\nU četvrtak, 5. marta, bez struje delovi Bečeja. Dana 05.03.2020. godine povremeno po potrebi zbog planiranih radova na el.mreži se isključuju : 1 Bečej -Zelena ...\n18. Duhovna tribina uoči Uskršnjeg posta\nUdruženje "Put svetosavlja", organizovalo je duhovnu tribinu uoči velikog vaskršnjeg posta. Tribina je održana u četvrtak, 27. februara, pri hramu Svetog Jovana Preteče u Vranjevu. Gost je bio iguman fruškogorskog ...\n19. Zoltan Feješ: Radnici kažnjeni, snosimo punu odgovornost!\nPovodom juče objavljenih navoda i fotografija na društvenim mrežama, prema kojim radnici Potisja u Medenjači izbacuju "smeće", reagovalo je i ovo preduzeće sazvavši za danas, četvrtak 27. februar, hitnu ...\n20. U četvrtak i petak, 27. i 28. februara, bez struje delovi Novog Bečeja i Bočara\nU četvrtak i petak, 27. i 28. februara, bez struje delovi Novog Bečeja i Bočara. U četvrtak, 27. februara, od 09:00 do 13:00 časova, bez struje će biti sledeće ulice u Novom Bečeju: Zmaj Jovina ...


Eko Srbija i Total predstavili novo Ekonomy gorivo | Auto magazin\nPočetna strana » Info » Eko Srbija i Total predstavili novo Ekonomy gorivo\nEko Srbija i Total predstavili novo Ekonomy gorivo\nPredstavnici kompanije Eko Serbia, sa predstavnicima Total ACS France, zvanično su predstavili medijima i javnosti novitet u ponudi Eko pumpi koji predstavlja još jednu dobru vest za sve vozače u Srbiji. U partnerstvu sa vodećim svetskim proizvođačem aditiva u naftnoj industriji, sa Eko pumpi najavljuju novu generaciju goriva, koja su oplemenjena aditivima, zahvaljući kojim vozači mogu očekivati manju potrošnju i uštedu i do 4 posto prilikom svakog sipanja goriva, čistije usisne ventile, umanjenje trenja, manje buke i povećanje cetanskog broja, kao i celokupnu zaštitu sistema i motora od korozije.\nPrezentacija za medije obuhvatila je i detaljno objašnjenje svih prednosti novih EKONOMY goriva, kako bezolovnog benzina 95 oktana (95Ekonomy), tako i Ekonomy Evro dizela. Laboratorijskim analizama ustanovljeno je da ova nova goriva, oplemenja jedinstvenom kombinacijom vrhunskih aditiva, štede novac vozačima jer im omogućavaju da pređu više kilometara bez dodatnog troška (prilikom sipanja od 50 litara goriva ušteda u potrošnji je do 2 litra po sipanju.). Ovo je samo jedna od prednosti i pogodnosti za srpske vozače jer nova goriva smanjuju i troškove održavanja i produžavaju radni vek motora zahvaljući svojstvima kojim se postojeće naslage odstranjuju i dalje sprečava sakupljanje i formiranje novih naslaga na usisnoj grani. Pored uštede kod Ekonomy evro dizel goriva primetan je i efekat povećanja snage jer aditivi povećavaju cetanski broj, kao i do 15 procenata smanjenja buke prilikom rada motora.\nNovo gorivo je već u prodaji na svim stanicama u Srbiji.


Projekat „Jačanje kapaciteta institucija tržišta rada unapređivanjem metodologije istraživanja tržišta rada“\nProjekat „Jačanje kapaciteta institucija tržišta r...\nAkcionim dokumentom (AD) u okviru IPA II za 2016. godinu za oblast zapošljavanja, obrazovanja i socijalne politike definisan je prvi rezultat „Jačanje kapaciteta institucija tržišta rada unapređivanjem metodologije istraživanja tržišta rada“. Predstavnici Ministarstva civilnih poslova Bosne i Hercegovine su, u saradnji sa nadležnim institucijama u Bosni i Hercegovini, aktivno učestvovali u izradi projektnog zadatka.\nRealizacija projekta je počela u septembru 2020. godine i trajaće 24 mjeseca. Vrijednost ugovora je 1,282,500 EUR. Cilj projekta je da kreira efikasnije tržište rada u Bosni i Hercegovini. Svrhaugovora je da ojača kapacitete institucija tržišta rada unapređivanjem metodologije istraživanja tržišta rada. Realizacijom projekta planirano je ostvarivanje sljedećih rezultata: 1.Definisani sistemi za monitoring i procjenu potreba tržišta rada operativni; 2.Izvršena procjena efikasnosti postojećih aktivnih mjera tržišta rada, sa uporedbom sa praksama EU; 3.Obučeno osoblje institucija tržišta rada da provede efikasnije mjere tržišta rada sa fokusom na saradnji i pružanju usluga poslodavcima; 4.Unaprijeđena razmjena informacija o ponudi i potražnji radne snage u skladu sa međunarodnim standardima; 5. Podržan razvoj strateškog okvira.\nKroz aktivnost 3. rezultata 5. planirano je da projekat podrži napore Ministarstva civilnih poslova Bosne i Hercegovine u koordinaciji tokom procesa strateškog planiranja za razvoj Strategije zapošljavanja u Bosni i Hercegovini.\nOčekuje se da će implementator projekta dugoročno pomoći u poboljšanju kapaciteta institucija tržišta rada i modernizaciji pružanja usluga fokusirajući se na individualni, sveobuhvatni pristup tražiteljima posla i njihovo efikasnije pozicioniranje na tržištu rada. Akcija je također fokusirana na institucionalni razvoj kao i na razvoj ljudskih kapaciteta s ciljem efikasnog posredovanja između onih koji traže posao i poslodavaca. Kako bi se osigurala održivost Projekta kroz izgradnju internih kapaciteta, očekuje se da će projektni tim osmisliti i implementirati program „obuke trenera“ za zaposlenike institucija na tržištu rada. Implementator projekta će pomoći u pripremi analize za poboljšanje razmjene informacija o ponudi i potražnji radne snage između zavoda za zapošljavanje i preporuka za razmjenu informacija prema EURES-u.\nDelegacija EU u Bosni i Hercegovini je odgovorna za cjelokupno upravljanje i provođenje projekta „Jačanje kapaciteta institucija tržišta rada unapređivanjem metodologije istraživanja tržišta rada“ u direktnom načinu upravljanja.


Svečano otvorena zgrada Regionalnog centra UIO u Sarajevu – Magazin Plus\nHome/Politika/BiH/Svečano otvorena zgrada Regionalnog centra UIO u Sarajevu\nSvečano otvorena zgrada Regionalnog centra UIO u Sarajevu\nKljučna institucija za fiskalnu stabilnost\nPredsjedavajući Vijeća ministara BiH Denis Zvizdić, ministar finansija i trezora BiH Vjekoslav Bevanda i direktor Uprave za indirektno oporezivanje (UIO) Miro Džakula danas su svečano otvorili zgradu Regionalnog centra UIO u Sarajevu.\nDžakula je na otvaranju izjavio da je UIO u 2016. planirao otvaranje ispostava na nekoliko garničnih prijelaza, kao i na aerodromima u Tuzli i Mostaru.\nNovootvorena zgrada Regionalnog centra UIO u Sarajevu (Foto: A.Kuburović)\nPrecizirao je da je UIO u 2015. naplatila šest milijardi i 355 miliona KM ili 113 miliona KM više nego u prethodnoj godini, a korisnicima su doznačili 190 miliona KM neto prihoda više.\nDžakula je kazao da je UIO ključna institucija za fiskalnu stabilnost BiH, a kad postoji fiskalna stabilnost onda država može izvršavati sve svoje obaveze na svim nivoima.\nPredsjedavajući Zvizdić je izjavio da je UIO izuzetno važna institucija za BiH jer je jedina zakonom ovlaštena institucija na nivou države za prikupljanje i distribuciju indirektnih poreza za više od 50.000 subjekata koji su u sistemu PDV-a.\nRadne prostorije Regionalnog centra UIO u Sarajevu (Foto: A.Kuburović)\nIstakao je da zbog toga uposlenici UIO-a zaslužuju da imaju kvalitetne objekte kako bi bili još efikasniji u svom radu, te im poželio da i dalje svoj posao obavljaju stručno i odgovorno, da budu na usluzi poreskim obveznicima i da se bore protiv svih poreskih prevara.\nBevanda, koji je ujedno i predsjedavajući Upravnog odbora UIO, rekao je da je opredjeljenje Vijeća ministara BiH da stvori povoljne uvjete za rad UIO-u, a da to sve bude u službi privrednika i građana.\nRegionalni centar UIO u Sarajevu otvorili Zvizdić, Bevanda i Džakula (Foto: A.Kuburović)\nDodao je da rukovodstvu i uposlenicima želi uspješan rad i da s njihovih stolova izlazi što više izvoznih carinskih deklaracija.\nMakedonija u posljednjoj sekundi izbacila Srbiju iz EP-a


Rezultati procesa izbora predstavnika/ce organizacija civilnog društva (OCD) sa područja Općine Vitez\nPoziv članovima/icama organizacija civilnog društva sa područja Općine Vitez da se prijave za učešće u Evaluacionoj komisiji/povjerenstvu je objavljen na web stranici Općine Vitez 2. studenog/novembra, te je trajao od 4. do 10. studenog/novembra 2021. godine.\nGđa. Marina Kolak koja je predstavnica Udruženja za sport, zabavu i rekreaciju "DM fitness", prijava je pristigla 10. studenog/novembra 2021.\nZbog činjenice da se do predviđenog roka prijavila samo jedna predstavnica civilnog društva, predstavnici Općine Vitez i UNDP-a/ReLOaD2 projekta su konstatovali da se neće sprovoditi proces glasanja, te da nema smetnji da se ista izabere za članicu Evaluacione komisije/povjerenstva.\nPredstavnik/ca civilnog društva će biti imenovan/a Rješenjem o imenovanju komisije/povjerenstva od strane Općinskog načelnika.\nČlanovi Evaluacione komisije/povjerenstva koju čine predstavnik civilnog društva sa područja općine Vitez, dva predstavnika Općine Vitez i dva predstavnika UNDP/ReLOaD2 projekta će dogovoriti termin evaluacije pristiglih projekata.\nRegionalni program lokalne demokratije na Zapadnom Balkanu 2(ReLOaD2) finansira Evropska unija (EU), a provodi Razvojni program Ujedinjenih naroda (UNDP).


Da li će Tramp otkriti tajne o ubistvu Kenedija? - 01.05.2017, Sputnik Srbija\nDa li će američki predsednik Donald Tramp omogućiti javnosti uvid u nekoliko hiljada tajnih vladinih dosijea koji se odnose na ubistvo predsednika Džona F... 01.05.2017, Sputnik Srbija\n08:40 01.05.2017 (Osveženo: 13:26 21.09.2021)\n© Public DomainBivši predsednik Amerike Džon Kenedi u Dalasu, 22. novembar 1963.\nDa li će američki predsednik Donald Tramp omogućiti javnosti uvid u nekoliko hiljada tajnih vladinih dosijea koji se odnose na ubistvo predsednika Džona F. Kenedija (DŽFK) 1963. godine — pitanje je na čiji odgovor se neće još dugo čekati.\nOdgovor će da usledi već za nekoliko meseci, a možda i nekoliko nedelja, piše portal „Politiko“.\nPrema roku koji je uspostavljen zakonom, Tramp ima još nekoliko meseci da razmisli da li će blokirati obelodanjivanje 3.600 dosijea vezanih za ubistvo Kenedija — događaja koji je kao nijedan drugi u modernoj američkoj istoriji pokrenuo lavinu teroja zavere.\nTa dokumenta se nalaze zapečaćena u Nacionalnom arhivu.\nOno što se zna o „DŽFK dokumentima“ većinom dolazi od CIA i FBI, a neki bi možda mogli da rasvetle da li su te agencije napravile propuste i da li je bilo zavere oko Kenedijevog ubistva.\nNeimenovani zvaničnik Bele kuće je prošle nedelje rekao za „Politiko“ da je Trampova administracija upoznata sa tim zakonom i da sarađuju sa Nacionalnim arhivom da se „omogući nesmetan proces u iščekivanju roka u oktobru“.\nPrema zakonu iz 1992. godine, dokumenta o Kenedijevoj smrti moraju u potpunosti postati javna 26. oktobra ove godine, tačno na 25. godišnjicu donošenja tog zakona.\nTramp, međutim, može da odluči i da ne bude tako. „Politiko“ navodi da o ovom pitanju odluku donosi isključivo predsednik SAD.


Tanjug 21. decembra 2020. 14:24\nOVČAR BANJA – Ministarka trgovine, turizma i telekomunikacija Tatjana Matić izjavila je danas da je kriza izazvana pandemijom korona virusa najviše pogodila sektor turizma i da će Srbija ove godine zabeležiti gubitak od oko milijardu evra.\n“Još jedna važna lekcija je da se prirodna bogatstva i nacionalne vrednosti Srbije ne smeju nikada zapostaviti i zanemarivati, kao što se to dešavalo decenijama unazad”, rekla je Matić.\n“Moram da iskažem lično zadovoljstvo što se danas nalazimo u Ovčarsko-kablarskoj klisuri, koja svojom prirodnom lepotom zaslužuje da bude simbol Srbije kao turističke destinacije u narednom periodu”, rekla je Matić i dodala da će kraljica srpskih predela konačno dobiti ruho kakvo zaslužuje.\n“Naš cilj je da nastavimo sa ulaganjem u turističku infastrukturu. Mi smo u periodu od 2015. do 2020. u ovaj kraj uložzili kroz razlicicte prijekte 58,7 miliona dinara. Sada smo namenili 34 miliona dinara za izradu pristaništa i trga u Ovčar banji”, rekla je Matić.


Nakon 2.000 godina POČINJE POTRAGA za brodom na kome je Kaligula PRIREĐIVAO ORGIJE\nRimski car Kaligula bio je poznat po brutalnoj vladavini i orgijama, a 2.000 godina kasnije naučnici će zaroniti na dno jezera Nemi, u Italiji, kako bi ga našli i saznali nešto više o izopačenom načinu života ovog rimskog vladara.\nFIĆE, PEGLICE, DOKOLENICE Šetnja Beogradom SEDAMDESETIH GODINA otkriva jedan ZABORAVLJENI GRAD\nArhivski snimci Beograda '70-tih godina su prava šetnja kroz sećanja i osećanja. Da li nam se samo čini iz ove perspektive ili su stvari tada zaista bile bezbrižnije, a život bezbolniji, teško je dokučiti s ove vremenske distance.\nNekoliko trenutaka pre nego što će povući u svoj bunker u kom je sebi oduzeo život, Adolf Hitler izašao je u društvu jednog SS oficira da vidi kako je razaranje pretrpela prestonica njegovog Trećeg rajha. Tada je i poslednji put fotografisan.\nZa finale FMP i Hemofarm\nI portiri će spasavati živote prolaznicima\nU Sarajevu IZGOREO AUTOMOBIL: Vatra zahvatila i balkon obližnje zgrade


Zlatibor - Agencije i novinari iz Mađarske prvi put u poseti Zlatiboru\nOd 11. do 14. aprila 2019. godine predstavnici medija i turoperatora iz Mađarske borave na Zlatiboru u studijskoj poseti. Ovo je prvi put da predstavnici mađarske turističke privrede dolaze organizovano na Zlatibor i studijska tura rezultat je napora koje Turistička organizacija Zlatibor ulaže u promovisanje destinacije. Predstavnici TO Zlatibor prošle godine održali su prezentaciju i prestavili turističke potencijale planine u srpskoj ambasadi u Budimpešti, kada se mađarska javnost i zainteresovala da bolje upozna planinu.\nPored mogućnosti za aktivan odmor, zdravstveni turizam, boravak u prirodi, i adrenalinske sadržaje, gosti su se obilaskom zlatiborskih hotela uverili da je standard ugostiteljskih usluga na visokom nivou i da je Zlatibor destinacija sa velikim potencijalima za poslovni turizam. Obilaskom Sportske hale, fudbalskih i teniskih terena Zlatibor je gostima predstavljen i kao važan centar sportskog turizma, ne samo Srbije već celog regiona.\nU Brčkom predstavljeni ukusi “zlatne planine”\nNajava zimske turističke sezone Zlatibora u Beču\nZlatibor najavljuje zimsku sezonu na novosadskom sajmu turizma\nFrancuski novinari prvi put u poseti Zlatiboru\nNerman Fatić pobednik Zlatibor Open-a 2019\nAgencije i novinari iz Mađarske prvi put u poseti Zlatiboru X


Predsednik Skupštine Opštine Brus Miroslav Panić izjavio je za Radio Slobodna Evropa (RSE) da je primio ostavku dosadašnjeg predsednika te opštine Milutina Jeličića Jutke, koji se povukao sa funkcije nakon optužbi za seksualno uznemiravanje više žena.\n"Tokom jutra (u četvrtak, 14. mart prim. RSE) dobijena je ostavka koja je prošla kroz pisarnicu i došla do skupštinskih službi", rekao je Panić.\nDa je ostavku u pisanoj formi podneo 11. marta, Jeličić je saopštio u sredu, 13. marta, a nedugo potom istog dana Miroslav Panić je rekao medijima da taj dokument još uvek nije dobio.\nPanić je u četvrtak medijima pokazao fotografiju ostavke, u kojoj se navodi: "Podnosim ostavku na mesto predsednika Opštine Brus", potpisan je Miroslav Jeličić i vidi se pečat predsednika opštine.\nNa pitanje RSE, kada će zakazati sednicu Skupštine opštine, na kojoj će Jeličić i zvanićno biti razrešen dužnosti, Panić odgovara - "u dogledno vreme".\n"To sigurno neće biti za tri ili dva meseca, ali sigurno će da bude u dogledno vreme. Ja ne mogu danas da zakažem Skupštinu. Moram da se konsultujem sa šefovima odborničkih grupa, pa kada sve to bude završeno, u neko dogledno vreme će se desiti", rekao je Miroslav Panić.\nPodsetimo, Jeličić je 1. marta izjavio da podnosi ostavku, zbog toga što se, kako je saopštio, njegov slučaj „koristi za direktan napad na predsednika Aleksandra Vučića“ i za "urušavanje Srpske napredne stranke", čiji je Jeličić član, a Vučić predsednik.


Predstavljanje inicijative „Mladi Balkana za Evropu“ na EUSave konferenciji u Kumrovcu. Fondacija Centar za demokratiju\nPredstavljanje inicijative „Mladi Balkana za Evropu“ na EUSave konferenciji u Kumrovcu\nOd 25. do 27. septembra 2019. održana je u Kumrovcu međunarodna tematska konferencija „Nove evropske ruralne oblasti: Inovativne lokalne razvojne strategije i istorijska sela“ u okviru #EUSAVE projekta. Evropski projekat #EUSAVE nastoji da kreira, promoviše i konsoliduje Evropsku mrežu pametnih evropskih sela kroz lokalne razvojne strategije na osnovu prilika koje pruža kulturno nasleđe.\nEmilija Dolovački, predstavnica „Mladih Balkana za Evropu“, učestvovala je na panelu „Inovativni građani: Uključivanje građana u procese donošenja odluka o lokalnom razvoju“. Govorila je o značaju uključivanja građana u proces evropskih integracija, posebno na lokalnom nivou, s obzirom na to da su lokalne samouprave jedan od najznačajnijih aktera za širenje evropskih vrednosti i primenu standarda Evropske unije. Administrativni kapaciteti lokalnih samouprava su ključni za uspešno sprovođenje reformi. Naglasila je da se više od 70% pravnih tekovina Evropske unije primenjuje na lokalnom nivou. Emilija je objasnila kako Poglavlja 19, 23, 24 imaju neposredan uticaj na svakodnevni život građana. Na kraju, navela je da inicijativa „Mladi Balkana za Evropu“ predstavlja primer dobre prakse povezivanja evropskih integracija (naročito Poglavlja 19, 23 i 24) sa lokalnim organizacijama civilnog društva, ističući kako projekat ima za cilj da osnaži lokalne organizacije civilnog društva, naročito omladinske organizacije, da efikasnije učestvuju u monitoringu procesa evropskih integracija i reformi. Emilija je takođe prezentovala šta projekat donosi na lokalnom nivou:\n• Inicira lokalne radionice, akcije podizanja svesti, zagovaranja i uključivanja mladih u efikasnije učešće u lokalnom javnom životu\n• Jača ulogu civilnog društva i lokalnih samouprava u jačanju demokratskih principa vladavine kroz platforme lokalnih zajednica koje okupljaju više zainteresovanih aktera „Lokalni monitoring reformi – dobra praksa postaje naša praksa“\n• Unapređuje znanje lokalnih organizacija radi analize javnih politika, vođenja socijalnog dijaloga i uticanja na reforme kroz različite treninge i programe.


Lajčak: Sjeverni tok 2 suprotan politici EU prema Ukrajini - Akta.ba\nPlanirana izgradnja gasovoda Sjeverni tok 2 jasno je u suprotnosti sa evropskom politikom prema Ukrajini, izjavio je danas slovački ministar inostranih poslova Miroslav Lajčak.\n05.01.2016. 09:40 / Izvor: Agencije\nU intervjuu slovačkoj novinskoj agenciji TASR. Lajčak je rekao da bi realizacija Sjevernog toka 2 i eliminacija Ukrajine kao tranzitne zemlje za transport ruskog gasa značajno uticala na ukrajinski geopolitički i ekonomski položaj u negativnom smislu, jer ona zarađuje godišnje dvije milijarde evra od trazita gasa.\nLajčak je istakao da Evropska unija mora da poštuje sopstvena pravila, a u slučaju snabdijevanja gasom, to su Evropska energetska povelja i principi Trećeg energetskog paketa EU.\nTa pravila se odnose na liberalizaciju tržišta energenata i gasa i odvajanje proizvodnje od snabdijevanja, omogućavanjem manjim kompanijama da uđu na tržište energenata i proiširivanje izbora potrošača.\n"Ubijeđeni smo da Sjeverni tok 2 ne ispunjava evropske standarde i očekujemo saopštenje Evropske komisije", rekao je Lajčak.\nKritičari ovog projekta navode da bi njegova realizacija dovela do ispunjavanja jedinog cilja Rusije, a to je da se zaobiđe Ukrajina, koja bi tako izgubila poziciju ključne tranzitne zemlje.\nGubitke bi imala i Slovačka, koja bi, prema podacima Ministarstva ekonomije, godišnje gubila 400 miliona evra za tranzit gasa koji dolazi iz Rusije, preko Ukrajine, i ide dalje na zapad.\nNa samitu EU u decembru odlučeno je da procjenu o ovom projektu iznese Evropska komisija kako bi se provjerilo da li je u skladu sa principima EU.\nOsim Višegradske četvorke, koju čine Češka, Mađarska, Poljska i Slovačka, takođe su i Bugarska, Rumunija, Estonija, Grčka, Letonija i Litvanija zatražile da EK iznese svoju procjenu o projektu.\nItalijanski premijer Mateo Renci ranije se takođe izjasnio protiv proširenja kapaciteta Sjevernog toka i dodao da bi bilo nepravedno ako bi Evropska komisija odobrila taj projekat, pošto je prethodno blokirala planirani gasovod Južni tok, podsjeća TASR.


Ministarstvo za obrazovanje, nauku i mlade KS i Dogs Trust nagrađuju najbolje osnovce – Školski.ba\nMinistarstvo za obrazovanje, nauku i mlade KS i Dogs Trust nagrađuju najbolje osnovce\nFondacija Dogs Trust u saradnji sa Ministarstvom za obrazovanje, nauke i mlade KS organizira takmičenje za osnovne škole sa područja Kantona Sarajevo kako bi kroz zabavu provjeri i nagradi znanje usvojeno na edukativnim radionicama koje ova fondacija provodi u školama posljednje tri godine.\nNa takmičenju koje će biti organizovano na općinskom i kantonalnom nivou, škole će predstavljati timovi čiji je zadatak da produciraju video zapis na jedno od sljedećih tema:“Sigurnost u blizini psa“, „Odgovorno vlasništvo“ i „Potrebe psa kao živog bića“. Ovi zapisi mogu biti u formi debata, igrokaza, pjesama, recitacija i sl.\n– Najbolji način da djeci osiguramo bolju budućnost jeste da im obezbijedimo znanje, te im pomognemo da odrastu sigurno i postanu odgovorni građani, istakao je ministar za obrazovanje, nauku i mlade Elvir Kazazović te ovom prilikom još jednom pozvao sve škole da se odazovu učešću na ovom takmičenju i pokažu svoje stečeno znanje i za to dobiju vrijedne nagrade.\nOpremanje multimedijalnog kabineta za školu je nagrada učenicima čija škola osvoji prvo mjesto na kantonalnom nivou, računar i kamera za školu koja osvoji drugo mjesto i računar i foto aparat za školu koja osvoji treće mjesto.\nNajavljeno je i da će svi pobjednici na općinskom nivou dobiti po jedan foto aparat, dok će svi učesnici takmičenja biti nagrađeni izletom koje će biti organizovane u Školi prirode u Šabićima.\nUčesnici takmičenja na općinskom nivou svoje radove trebaju dostaviti do 31.12.2015.godine uz napomenu za „Takmičenje osnovnih škola – općinskih nivo“, na adresu: Predstavništvo Fondacije Dogs Trust u BiH, Gorica 61, 71000 Sarajevo ili putem e-maila: office@dogstrust.ba.\nProglašenje pobjedničkih timova planirano je za kraj februara 2016.godine, a finalno proglašenje za kantonalni nivo, za kraj maja 2016.godine, o čemu će škole biti posebno obavještenje.\nNa konferenciji je Bećirović istakao da se nada da će kroz zajednički rad svih aktera i nastavkom saradnje sa Vladom Kantona Sarajevo problem pasa lutalica stabilizirati u što skorije vrijeme.\n– Eliminirajući rizik za zajednicu prvenstveno u okolini škola, vrtića i bolnica, a u cjelini potpuno riješiti postepeno i na jedini način koji garantira da se problem više ne ponavlja, a to je jedino moguće kroz sistemsku provedbu Zakona, pojasnio je Bećiorvić.


Vatikan ljut zbog izjave sveštenika o zemljotresu\nBeta 5. novembra 2016. 16:35\nJedan italijanski sveštenik nazvao je nedavne zemljotrese u Italiji „božjom kaznom zbog stupanja u homoseksualne zajednice“, što je izazvalo burnu reakciju u Vatikanu, koji je tu izjavu ocenio uvredljivom i za vernike i za ateiste.\nSveštenik Djovani Kavalkoli, poznat po svojim ekstremnim stavovima, spornu izjavu dao je u nedelju, kada je centralnu italijansku pokrajinu Umbriju pogodio snažan zemljotres magnitude 6,5.\nOn je za katolički „Radio Marija“ (Radio Maria) rekao da su zemljotresi „božja kazna za uvredu porodice i dostojanstva braka stupanjem u homoseksualne i vanbračne zajednice“. Nekoliko dana kasnije ta radio-stanica se ogradila od te njegove izjave.\nKavalkolijeve reči izazvale su oštru reakciju Vatikana, koji je sinoć u saopštenju ocenio da je nazivanje Boga „osvetnikom“ deo „paganske tradicije iz prehrišćanskog doba“.\nDržavni podsekretar Vatikana, italijanski nadbiskup Andjelo Beču, ocenio je da je ta izjava „uvreda za vernike i skandalozna za ateiste“.\nOn je zatražio „oproštaj“ od žrtava zemljotresa i poručio da imaju solidarnost i podršku pape Franje.\nKavalkoli je, medjutim, za drugu radio-stanicu ponovio da su zemljotrese izazvali „ljudski grehovi“ i pozvao Vatikan da „preispita svoje učenje“.\nItalija je jedina velika evropska zemlja koja zbog oštrog protivljenja Crkve nije donela nijedan zakon o istopolnim zajednicama, ali je u julu uvela institut gradjanske zajednice koja nije izjednačena sa brakom.


Rukometaši Srbije bez plasmana u drugu fazu EP u Poljskoj\nBeta\t 19. januara 2016. 20:05\nRukometna reprezentacija Srbije nije uspela da se plasira u drugu fazu takmičenja na Evropskom prvenstvu u Poljskoj, pošto je večeras u Krakovu odigrala nerešeno s Makedonijom 27:27 (13:13), u utakmici poslednjeg trećeg kola Grupe A.\nŽarko Šešum i Petar Nenadić bili su najefikasniji u ekipi Srbije sa po sedam golova, a pet je postigao Ivan Nikčević.\nU ekipi Makedonije najefikasniji je bio Dejan Manaskov s 10 golova, od kojih je postigao i izjednačujući u poslednjoj sekundi utakmice kojom je njegova ekipa obezbedila plasman u drugu fazu.\nObe ekipe su pretrpele po dva poraza u Grupi A, a Makedonija je prošla u drugu fazu zbog bolje gol razlike.\nEkipe su u prvom poluvremenu bile izjednačene, ali je srpski tim zahvaljujući golmanu Darku Staniću i odbranama Kirilu Lazarovu uspeo da se odlepi na 7:5, a golove su postigli Šešum i Nikčević. Makedonci su nakon toga uglavnom preko raspoloženog Manaskova, ali i Goce Georgieva uspeli da preokrenu na 10:12.\nSrpski tim je u završnici zaigrao bolje, pa je izjednačio preko Mijajla Marsenića i Nenadića na 12:12, a ekipe su poluvreme završile izjednačene (13:13).\nBilo je neizvesno i u drugom poluvremenu, Srbija je vodila s golom razlike, ali je Makedonija držala korak i uspevala da izjednači. Srbiju je u igri držao Stanić, ali i Nenadić, koji je u seriji postizao golove. U ekipi Makedonije priključak su držali Manaskov i Georgiev.\nDo kraja utakmice igralo se “gol za gol”, Srbija je konstantno bila u vodjstvu, golove je postizao uglavnom Šešum, ali su precizni bili i Marsenić i Nemanja Zelenović, a Makedonci su uspevali da izjednače. Šešum je nešto više od tri minuta pre kraja utakmice postigao gol za vodjstvo Srbije od 26:25, a u poslednji minut srpski tim je ušao sa igračem manje, što je iskoristio Stojanče Stoilov i izjednačio.\nSrbija je imala napad 29 sekundi do kraja utakmice, a 10 sekundi pre kraja debitant u reprezentaciji Darko Djukić postigao je prvi gol na utakmici za vodjstvo od 27:26, ali Srbija sa dva igrača manje nije uspela da se odbrani pošto je Manaskov postigao izjednajučujući gol, koji je Srbiju izbacio sa Evropskog prvenstva.


Pjongjang će nastaviti da radi na nuklearnom programu - 04.03.2016, Sputnik Srbija\nPjongjang će nastaviti da radi na nuklearnom programu\nSeverna Koreja je izjavila da će rad na nuklearnom programu biti zakonska samoodbrana, sve dok Amerika nastavlja da vodi neprijateljsku politiku. 04.03.2016, Sputnik Srbija\n11:17 04.03.2016 (Osveženo: 11:23 04.03.2016)\n© KCNA / ReutersKim Džong, Severna Koreja\nSeverna Koreja je izjavila da će rad na nuklearnom programu biti zakonska samoodbrana, sve dok Amerika nastavlja da vodi neprijateljsku politiku.\n4 Mart 2016, 08:15\nSeverna Koreja je odbacila rezoluciju Saveta bezbednosti UN kojom se pooštravaju sankcije protiv nje i namerava da nastavi sa razvijanjem svog nuklearnog programa, navodi se u saopštenju Ministarstva spoljnih poslova Severne Koreje.\n„Jačanje programa nuklearnog uzdržavanja je zakonita realizacija našeg prava na samoodbranu, sve dok traje neprijateljska politika SAD“, navodi se u saopštenju severnokorejskog spoljnopolitičkog resora.\nSavet bezbednosti Ujedinjenih nacija je 2. marta usvojio Rezoluciju 2270 kojom se zabranjuje isporuka bilo kakvog tipa raketnog goriva, a celokupan tovar koji se bude upućivao u tu zemlju moraće da prođe određenu inspekciju. Pored toga, dokument zabranjuje Severnoj Koreji da prodaje naoružanje, a uvode se i dodatna ograničenja na izvoz uglja, gvožđa, zlata, titanijuma, kao i drugih prirodnih minerala.


Izvor: B92, 28.Nov.2020, 16:51\nSarajevo -- Vlada Kantona Sarajevo i Ministarstvo saobraćaja KS, nakon preduzetih niza aktivnosti, su završili sve procedure sa ciljem unapređenja javnog prevoza putnika.\nOvim povodom, premijer Kantona Sarajevo Mario Nenadić i ministar saobraćaja KS Adi Kalem su potpisali projektni Ugovor sa Evropskom bankom za obnovu i razvoj (EBRD) u vrednosti od 10 miliona evra za nabavku novih tramvaja, prenosi Indikator.\nProcedure javne nabavke u skladu sa pravilima EBRD-a su >> Pročitaj celu vest na sajtu B92 << u toku i završena je prva faza pretkvalifikacije ponuđača za nabavku tramvaja i uskoro se očekuje nastavak druge faze nabavke, u kojoj će kvalifikovani ponuđači dostaviti konačne ponude za nabavku novih tramvaja.\nPremijer Nenadić je podsetio, kako su prošle sedmice potpisali dva podugovora o zajmu u ukupnoj vrednosti od 50 miliona evra.\n"Prvi podugovor odnosi se na sredstva zajma u iznosu od 30 miliona evra i koristiće se za realizaciju projekta izgradnje gradskih saobraćajnica u Sarajevu. Osnovni cilj i svrha ovog projekta je poboljšanje ključne putne mreže u KS, kroz finansiranje izgradnje i nadogradnje putne infrastrukture na deonicama Prve transverzale, u delu tunela ''Kobilja Glava'' i gradnje Devete transverzale", rekao je premijer.\nNa ovaj način bi se Sarajevo modernim saobraćajnicama povezalo sa drugim delovima Kantona i regionalnom putnom mrežom u cilju smanjenja saobraćajnih gužvi i poboljšanja mobilnosti u regiji.\nDrugi deo kreditnih sredstava od 20 miliona evra je usmeren za finansiranje razvoja javnog prevoza u KS, s ciljem povećanja njegovog kapaciteta i unapređenja usluga.\nU okviru ovog projekta predviđena je sanacija oko 19,5 km dugačke dvokolosečne tramvajske pruge u Kantonu. "S današnjim ugovorom Vlada Kantona Sarajevo u ovom mandatu zaokružuje započete procese s ciljem unapređenja javnog prevoza u KS", poručio je premijer Nenadić.\nMinistar Kalem je naglasio kako se iz jasno vidi kako je Vlada KS od svog dolaska bila opredeljena za moderniji i još bolji prevoz putnika u Kantonu. "Ovo je samo jedna u nizu aktivnosti koje je Ministarstvo započelo u ovoj godini i dovelo do kraja, jer je neophodno da ovaj ugovor prođe osam različitih koraka, kako bi se mogao parafirati. Ovim će naši sugrađani imati komforniju uslugu prevoza", najavio je ministar Kalem.


Tag: Festival nauke\nJoš dva dana ostalo je do 9. Festivala nauke\nNajveća naučna smotra jugoistočne Evrope počinje za tačno dva dana na Beogradskom sajmu gde će blizu šest stotina naučnika bogatim i interaktivnim programom potvrditi ovogodišnji slogan Čuda su svuda.\nTesla zona na jubilarnom Festivalu nauke\nU čast 160. godišnjice rođenja jednog od najblistavijih umova čovečanstva - Nikole Tesle, Festival nauke u svom jubileju, posvećuje značajan deo programa upravo ovom naučniku.\nNajveći naučni festival u regionu, Festival nauke, jedanaesti po redu prirediće od 14. do 17. decembra na Beogradskom sajmu najbolju naučnu zabavu za sve uzraste.\nProdaja ulaznica za 11. Festival nauke\nProdaja ulaznica za 11. Festival nauke, koji se pod sloganom "Jedan na jedan" održava od 14. do 17. decembra (10-19h) na Beogradskom sajmu, počinje sutra (17. novembra).\nUzbudljive naučne izazove na 11. Festivalu nauke\nJedan na jedan je ovogodišnjih slogan Festivala nauke, koji se ove godine održava na Beogradskom sajmu od 14. do 17. decembra.\n11. Festival nauke: Šta bi proslavljeni sportisti pitali naučnike?\nSvečano otvaranje 11. Festivala nauke, zakazano je za sutra, četvrtak, 14. decembra u 9:30 časova u Hali 7 Beogradskog sajma.\nNauka interesuje Beograđane: više od 30 000 posetilaca\nViše od 30 000 hiljada posetilaca posetilo je jedanaesti po redu Festivalu nauke koji se od 14. do 17. decembra održao na Beogradskom sajmu.\n12. Festival nauke krajem novembra\nPočinje prodaja karata\nProdaja ulaznica za 12. Festival nauke, koji se održava od 29. novembra do 2. decembra (10-19h) na Beogradskom sajmu, počinje danas, 25. oktobra.\nMladi genijalci na Festivalu nauke\nDvanaesti Festival nauke, koji se održava od 29. novembra do 2. decembra okupiće preko 600 naučnih komunikatora iz zemlje i sveta, a posebnu pažnju zasigurno zavređuju mladi naučni genijalci, talentovani učenici Srbije koji će tokom četiri dana trajanja festivala posetiocima predstaviti svoje najnovije naučne izume.


Izbeglice ostavljene u šumi trenutno pod policijskom kontrolom u Preševu | Insajder TV - Više od vesti\nIzbeglice koje je još neidentifikovana vojno-policijska jedinica u subotu na putu za izbeglički kamp izvela iz autobusa i prevezla do šume u blizini granice s Bugarskom nalaze se u izbegličkom centru u Preševu. Prema saznanjima Insajdera, predstavnicima nevladinih organizacija trenutno nije omogućen kontakt s njima.\nIzbeglice u kampu\nBiro MUP-a za komunikacije nije odgovorio na pitanja Insajder.neta da li je u toku istraga o ovom slučaju, odnosno da li je utvrđeno ko je pokušao da ilegalno deportuje sedmoro izbeglica.\nU subotu je neidentifikovana policijska ili vojno-policijska jedinica izvela iz autobusa grupu izbeglica koje su sa ispravnim papirima krenule ka izbegličkom kampu. Gordan Paunović iz Info parka rekao je za Insajder.net da su izbeglice, pošto su im oduzeti papiri, prevezene u šumu nadomak bugarske granice, gde su ostavljeni na temperaturi od -11 stepeni.\n“Nakon kontrolnog punkta u blizini Vlasinskog jezera porodici se gubi trag. Po njihovim svedočenjima, iz autobusa ih je izvela još neidentifikovana policijska ili vojno-policijska jedinica, oduzeti su im i uništeni potpuno ispravni registracioni papiri o nameri da se traži azil u Srbiji. Sedmoro mladih ljudi je potom prevezeno ka državnoj granici i ostavljeno u šumi da put sami nastave ka Bugarskoj”, izjavio je Paunović za Insajder.\nPrema njegovim rečima, u ovoj grupi su bili dete od dve godine, jedna 16-godišnja devojka i nekoliko žena.\n“Prevodilac Info parka sinoć je primio poziv za pomoć od ove grupe koja je bila u panici pitajući šta da radi i moleći da ih neko spase odatle jer su bili iscrpljeni, bez snage, a žene i bez svesti”, objasnio je Paunović i dodao da je grupa uz pomoć jedinog mobilnog telefona koji je još radio uspela da pošalje GPS koordinate.\nProblemima s kojima se sreću izbeglice na svom putu i kako krijumčarenjem stanovništva iz ratom ugroženih područja pojedinci zarađuju više milijardi evra novinari Insajdera bavili su se u emisiji Insajder bez ograničenja Prekobrojni.


Vreme - Zoran Lutovac: Problem nije u Vučiću, već u nama\nSmatram da je Demokratskoj stranci potreban racionalan predsednik koji će kadrovski i organizaciono obnoviti stranku i vratiti poverenje građana. Tokom cele karijere imao sam jedan prost recept za uspeh: u svom timu sam uvek želeo da imam bolje i stručnije od sebe\nDemokratska stranka je gubila tri puta na parlamentarnim izborima od 2012. godine, a poslednja dva je jedva prešla cenzus. To nije podrška uz pomoć koje možemo da menjamo Srbiju nabolje. Kada Demokratska stranka pozove na proteste zbog fizičkog i pravnog nasilja nad građanima u slučaju Savamale, na ulici se pojavi oko dve stotine ljudi. Kada isto to učini grupa mladih ljudi, potpuno nepoznatih javnosti, na protestu se okupi njih 20.000. Na hiljade članova DS-a se pojavljuje na protestu potpuno nove, mlade inicijative, a nema ih na sopstvenom stranačkom skupu.\nTo su činjenice. Na nama je kako ćemo ih tumačiti.\nNeki veruju da su to odlični rezultati i da samo treba da nastavimo pod njihovim vođstvom.\nDrugi nam kažu da je problem u tome što nemamo dovoljno jakog lidera. Veruju da Vučića mogu pobediti tako što će predstaviti jačeg "lidera" od njega. Tako što će se on "potući" za svaki glas, i na pijaci ako treba... Međutim, svaki put kada smo tražili lidera, rezultat je bio sve lošiji.\nVreme je da menjamo koncept i organizaciju stranke. Da gradimo stranku koja neće zavisiti od jednog čoveka, a ne da tražimo lidera koji će se suprotstavljati kultu ličnosti čoveka koji se pita za sve i odlučuje o svemu. Da suštinski budemo demokratska stranka, stranka velikog broja kompetentnih i operativnih ljudi od vrha do lokalne organizacije, stranka koju čine ljudi, a ne lider. Demokratska stranka mora da bude ogledalo društva kakvo želimo da gradimo. Samo tako možemo vratiti poverenje građana.\nProblem nije u Vučiću. Problem je u nama. Negde usput smo izgubili naše stare birače, naše saborce u borbi protiv tiranije Miloševićevog režima. One koji su stajali uz nas na trgovima, na ulicama, pred kordonima, vodenim topovima... Izgubili smo ih u usputnim nerešenim aferama, nameštenim tenderima, privatnim dilovima... Nove, zbog toga, nismo mogli da pridobijemo.\nVreme je da se pogledamo u ogledalu i priznamo sebi: nisu oni ostavili nas, negde usput, mi smo izgubili orijentaciju. Vreme je da neki novi ljudi, sa novim idejama, krenu da se bore za one stare vrednosti zbog kojih smo nekada bili stranka uz koju su građani ponosno stajali. Stranka koja je pokretala i nosila odgovornost kada su ispravljene mnoge nepravde i rešeni najteži problemi – demontiran je ubilački sistem, za šta je najvišu cenu platio naš predsednik i predsednik Vlade Republike Srbije Zoran Đinđić; država je punopravno primljena u Ujedinjene nacije, Savet Evrope i sve ostale relevantne međunarodne institucije; stvoren je mehanizam za vraćanje davno pokradene stare devizne štednje i uloga prevarenih štediša Dafiment "banke" i Jugoskandik štedionice; isplaćeni su i povećani na daleko pristojniji nivo dečji dodaci, obezvređene penzije, naknade trudnicama i porodiljama, koji su svi kasnili mesecima; rešen je problem nestašica i redova za oskudne životne namirnice; od režima u kojem su novinari ubijani zbog kritike uspostavljen je sistem medijskih sloboda; ukinute su restrikcije struje; započeti su oporavak privrede i zapošljavanje ljudi; obrazovne i naučne institucije su vraćene u međunarodne okvire… Bili smo stranka koja je započela korenitu obnovu države i društva.\nGrađani se sećaju te stranke i žele da se ona vrati. Na poslednjim izborima, mnogi od njih su dali glas Demokratskoj stranci kao jednu vrstu kredita namenjenog njenom poboljšanju. Taj kredit sada dolazi na naplatu.\nNa nama je izbor: da li ćemo tvrdoglavo nastaviti da ignorišemo stvarnost, da se lažemo da smo odlični, ali da to glasači ne vide ili ćemo da prihvatimo poruku koju nam birači šalju. Jasno nam je rečeno: naši lideri, oni koji su celu deceniju bili na vlasti, nemaju kredibilitet. Tu uopšte ne igra ulogu to da li su zaista krivi za ono zašta ih građani terete. Možda je loš rejting pojedinaca posledica medijskog linča kojem su bili izloženi, a možda samo stvar zasićenja građana njihovim višegodišnjim delovanjem u samom vrhu stranke. Kako god, činjenica je da oni nemaju poverenje građana. Ukoliko žele dobro stranci i Srbiji, trebalo bi da se povuku korak unazad. Takođe, treba da se sete da je i Zoran Đinđić bio medijski satanizovan, i to neuporedivo gore nego bilo koji drugi političar u modernoj istoriji Srbije, ali je i pored toga imao podršku naše baze, obrazovanijih, mislećih ljudi, koji svoje mišljenje ne formiraju pod pritiskom režimskih tabloida i televizija.\nNe verujem da sam Bogom dan da budem lider. Smatram da je Demokratskoj stranci potreban racionalan predsednik koji će kadrovski i organizaciono obnoviti stranku i vratiti poverenje građana. Tokom cele karijere imao sam jedan prost recept za uspeh: u svom timu sam uvek želeo da imam bolje i stručnije od sebe. Isti kriterijum želim da primenim u stranci. Želim mandat kako bih Demokratsku stranku vratio onima kojima ona zapravo pripada – građanima Srbije.


Meni Pretraži : Karijera u Roche\nBudite deo kompanije koja pobeđuje\nRaditi u kompaniji Roche znači raditi na pragu inovacija. Tokom godina kreirali smo nove trendove i otvarali nova tržišta. Naše inovacije nastajale su nekada na nekonvencionalne načine, ali uvek uz najviše standarde kvaliteta.\nNaša divizija Dijagnostike svetski je predvodnik u in-vitro dijagnostici, dok je divizija Farmacija lider u polju inovativnih lekova u različitim oblastima medicine. Uvođenjem genomskog testiranja, Dijagnostika i Farmacija ujedinile su se u integrisanim strategijama i personalizovanom pristupu potrebama pacijenata.\nMi nastavljamo da rastemo, učimo i istražujemo. U nepredvidivoj industriji podložnoj stalnim promenema poput farmaceutske, u mogućnosti smo da ponudimo dugotrajnu stabilnost koja odgovara na nove izazove. Radeći u kompaniji Roche imaćete šansu ne samo da napredujete i učite, već i da ostavite svoj lični pečat.\nRoche ceni i podržava raznolikost i različitost, uzajamno poštovanje i kulturu otvorenog razgovora. Fokusiramo se na dugotrajni razvoj i stoga je važan doprinos talentovanih i posvećenih profesionalaca, rešenih da učestvuju u zajedničkom napretku. Za uzvrat, pružamo zdravo radno okruženje koje ostavlja prostora za ličnu posvećenost i razvoj. Ukratko, na Roche gledajte kao na uspešnog i pouzdanog partnera, uz kog će Vaša karijera, kao i Vi, moći da napreduje.\nNa sledećem linku možete se upoznati sa mogućnostima razvoja Vaše karijere u kompaniji Roche: link


Đaci iz Brankovine podržali kampanju “Da se novi život rađa” | Patak Online – Valjevo vesti\nĐaci iz Brankovine podržali kampanju “Da se novi život rađa”\nVALJEVO- Na najlepši način đaci OŠ “Prota Mateja Nenadović” iz Brankovine još jednom dali podršku promotivno-donatorskoj kampanji “Da se novi život rađa” valjevskog Centra za vantelesnu oplodnju. Đaci ove škole su pravili specijalne čestitke, a novac od njihove prodaje su donirali udruženju “Da se novi život rađa”, koje je osnovano da bi se obezbedila sredstva za neohodnu opremu za što bolji rad Centra za vantelesnu oplodnju valjevske bolnice.\n„ Na ovaj način je OŠ ’Prota Mateja Nenadović’ iz Brankovine, zajedno sa svojim kolektivom i učenicima uputila snažnu poruku svima da se uključe i podrže borbu za stvaranje novih života“, navodi se u saopštenju za javnost valjevske bolnice.\nDeo učenika i nastavnog kadra škole posetili su prostorije Centra za vantelesnu oplodnju i uručili skromnu, ali značajnu donaciju, sa željom da se iz generacije u generaciju rađa što više beba, kako bi i u njihovoj školi, koja trenutno ima 180 učenika, bilo još više đaka.\nValjevski Centar za vantelesnu oplodnju postoji već šest godina i do sada je, zahvaljujući njima, rođeno oko 350 beba. Prve valjevske bebe već su napunile pet godine, a pored parova iz Valjeva i opština Kolubarskog okruga, u valjevsku bolnicu dolazi i veliki broj parova iz drugih gradova Srbije. Načelnik službe ginekologije Nenad Dimitrijević je ranije izjavio da je valjevski Centar za vantelesnu oplodnju postao merilo rada i uspešnosti u Srbiji .\n“Posebno smo ponosni što svaka žena koja dođe može da uradi svu pripremu i da zaokruži proces. Zahvaljujući ovom radu postali smo merilo ostalima. Sve što se u ovoj oblasti radi u Srbiji meri se po radu i u odnosu na rad Centra u Valjevu. Sada nam je neophodno širenje kadra da bismo mogli da radimo još bolje i još više ”, rekao je Dimitrijević.\nPrethodni članak Protestna šetnja od 18 časova\nSledeći članak Probni popis stanovništva u pojedinim delovima Valjeva i Uba


Foto putovanje - 10 pogleda kroz prozor koji oduzimaju dah - RIO priče sa putovanja\nFoto putovanje – 10 pogleda kroz prozor koji oduzimaju dah\nDanas Vam donosimo 10 fotografija, 10 pogleda kroz prozor koji pokazuju sobe sa nevjerovatnim pogledima. Zamislite da sjedite u nekoj od ovih soba i prvo što vidite ujutru kada se budite ili naveče kada liježete je ovakav prizor.\nPiroda je zaista divna, nepredvidiva i očaravajuća, a ljudi su tokom vijekova znali da je prilagode svojim potrebama za savršene hedonističke užitke. Naravno da se tu pojavljuje drugi problem pretjeranog iskorištavanja prirodnih resursa i njihove zlouputrebe, ali u ovom tekstu se osvrćemo ipak na pozitivne strane.\nNaravno da će boravak u ovakvim sobama košta više upravo zbog panorame koja se nalazi ispred Vas. Dizajn prozora takođe utiče na efekat koji dobijete kada gledate ove prizor. Oni su postavljeni u određenom omjeri u odnosu na sunčeve zrake, neki su u obliku rama ili se protežu preko čitavog zida i daju vizuleni efekat da se ne nalazite u zatvorenoj prostoriji.\nZamislite da je neki od ovih prozora Vaš, sjedite ispred ovog prizora, pored Vas draga osoba, šolja kafe, čaja ili neko cijeđenog voća, lagana muzika u pozadini. Uživajte u ovim fotografijama i prepustite se mašti. Ovo je foto putovanje o 10 pogleda koji oduzimaju dah.\n10 pogleda kroz prozor koji oduzimaju dah\n1.Sveta Lucija, država u Karibskom moru\n4. Škotska, Velika Britanija\n5. Kalifornija, SAD\n6. Zermatt, Švajcarska\n9. Amalfi Obala, Italija\n05/11/2015 at 11:06\nSvesu na svoj način fascinantne, meni su Švajcarska i Italija vrh:)\nSveta Lucija top\nAmalfi Obala, Italija! Definitivno!\nI nama isto 🙂


Kolekcionar: Otkrivena raskrsnica rimskog puta\nArheološka ekipa Republičkog zavoda za zaštitu spomenika kulture otkrila je kod Goinskog kalea, nadomak Dimitrovgrada, antičku raskrsnicu, za koju smatraju da je bila važna rimska putna stanica, rekao je rukovodilac tima Miroslav Lazić.\nRaskrsnica je otkrivena na trasi budućeg Koridora 10 od Dimitrovgrada do Pirota, čija izgradnja uskoro treba da počne, a u istraživanju su učestvovali i stručnjaci Filozofskog fakulteta iz Beograda.\n"Prethodno su beogradski arheološki stručnjaci, na iskopavanjima na obilaznici oko Dimitrovgrada, otkrili gotovo u potunosti očuvan rimski put Via Militaris", rekao je Lazić.\nNa novootkrivenoj raskrsnici se ukrštaju širi put iz pravca Via Militarisa i uži deo puta koji kreće uz Goinsko kale, na čijem se vrhu nalazi lepo očuvano utvrđenje sa nekoliko kapija, izgrađeno u IV veku, a obnovljeno u VI veku, u vreme cara Justinijana.\nRadovi su počeli i kod sela Obrenovac, gde je tokom prothodnih arheloških istraživanja otkriveno prostrano, višelojno nalazište sa ostacima iz neolitskog, bronzanog i antičkog perioda.\nPrema rečima Laziića, Bačevsko polje, lokacija na obilaznici Dimitrovgrad, za koju stručnjaci veruju da predstavlja veliku rimsku putnu stanicu, ne nalazi se na samoj trasi Koridora 10 i biće ispitana u okviru nekog novog projekta.\n"Verujem da će biti razumevanja da se kasnije obavi istrazivanje i tog veoma važnog lokaliteta, jer taj arheološki dragulj treba da da i prave odgovore na brojna pitanja koja otvaraju svi budući nalazi na ovom arheološki bogatom području", rekao je Lazić.\nDetalji sa nalazišta\nMapa rimskih puteva posle 100. godine nove ere\nОзнаке: antikviteti, arheologija, militarija, Rimsko carstvo


RTS :: Stefanović: Da li Pentagon osim priče ima neke dokaze?\nPolitika Stefanović: Da li Pentagon osim priče ima neke dokaze?\nStefanović: Da li Pentagon osim priče ima neke dokaze?\nčetvrtak, 25. feb 2016, 07:50 -> 10:11\nMinistar policije Nebojša Stefanović kaže za RTS da je Srbija spremna da čuje da Pentagon osim priče ima neke dokaze o pogibiji službenika Ambasade u Libiji. Puna pripravnost bezbednosnih službi ne znači prisustvo vojske na granici, ističe Stefanović.\nGostujući u Dnevniku RTS-a, Nebojša Stefanović je rekao da Srbija ne zna na osnovu čega Pentagon tvrdi da srpski državljani u Libiji verovatno nisu stradali od bombardovanja.\n"Na osnovu obdukcija u Srbiji i Libiji nedvosmisleno je utvrđeno da su povrede nastale usled detonacije. Srbija je spremna da čuje da Pentagon osim priče ima neke dokaze", ističe ministar.\nStefanović je rekao da će predsednik Srbije tokom dana održati sednicu Saveta za nacionalnu bezbednost, na preporuku Biroa za koordinaciju službi bezbednosti.\nMinistar policije ističe da je eventualno angažovanje pripadnika Vojske Srbije na granicama ustavna nadležnost predsednika države.\nDodaje da se očekuje da će se na sednici Saveta za nacionalnu bezbednost doneti neke od odluka koje će staviti bezbednosne strukture u povišeni stepen pripravnosti.\n"To ne znači da će Vojska Srbije biti upućena na granice jer mi dobro kontrolišemo sve sa postojećim snagama, ali je uvek dobro za zemlju da imate sve svoje kapacitete spremne da reaguju i da postoji takva mogućnost. Ukoliko je potrebno da se čvršće zaštiti zelena granica, ako ljudi pohrle prema Srbiji na razna mesta, bez registracije, nećemo to da dozvolimo", naglašava ministar.\nPrema njegovim rečima, "ne želimo da se neko nađe na granici Srbije kršeći zakon".\n"Ne želimo da pretpostavimo da će se to desiti jer radimo na tome da se ne desi", napominje Stefanović.\nKako kaže, Srbija se ponaša odgovorno tokom cele migrantske krize, a situcija je eskalirala kada su se promenili uslovi Hrvatske i Austrije.\n"Sada Slovenija ne može da primi migrante iz Hrvatske. Onda nas obavesti Hrvatska i kaže 'izvinite ne možemo nikoga da primimo'. I šta da radi Srbija osim da primeni istu meru?", rekao je ministar policije.\nStefanović ističe da je suštuna u profilaciji migranata, a Srbija želi da sa kolegama iz čitave Evrope dogovori gde će biti centar za profilaciju.\nDodaje i da su na sastanak direktora policije u Beograd pozvane sve zainteresovane strane, jer Srbija želi da se napravi dogovor o zajedničkoj profilaciji i registraciji i da se dođe do konkretnijih upustava kako da se u praksi to sprovede.\n"Imali smo situaciju da primimo migrante, uđe voz, a onda stigne u Hrvatsku i kažu da 200 izbeglica mora da se vrati", napominje Stefanović dodajući da na teritoriji Srbije trenutno ima oko 1.800 migranata.\nMinistar kaže da u Srbiji nema većih problema, ali da se očekuju komplikacije.\nPrema njegovim rečima, ne može se dogoditi da Srbija postane tampon-zona.\n"Dok procedura azila traje, ti ljudi su na terirotiriji Srbije. Trudimo se da Srbija ne postane talac situacije, zboh pritiska Makedonije i Austrije", ističe Stefanović.\n(četvrtak, 25. feb 2016, 11:43)\nce im dokazi oni su Holivud,mediji su vec preneli njihovu pricu celome svetu,a nas niko nista ni ne pita,to vam je istina.\n(četvrtak, 25. feb 2016, 10:43)\nNije ni bilo za ocekivati da ce pentagon tek tako da prizna krivicu. Oni po obicau svoje postupke prikazuju kao nuzne i izvedene bez greske. Medjutim malo ko veruje u njihove price, cak ni medju onima koji ih podrzavaju. E sad, ovakvi nastupi predstavnika stranaka na vlasti meni licno izgledaju kao deo predizborne kampanje, sto je (ako je tacno) veoma zalosno.


From Friday, October 23, 2020 8:00 PM\nto Friday, October 23, 2020 9:00 PM\nUčenicima drugog razreda, ekonomskim tehničarima biće održano predavanje o tome kako se računarsko mišljenje primenjuje za rešavanje problema u raznim oblastima i kako se prikazuje u formama koje računar može efikasno da obradi. Biće reči o sledećem: - Koji su osnovni koraci koje računarsko mišljenje koristi za rešavanje problema? - Kako izgleda ciklus računarskog mišljenja? - Kako se računarsko mišljenje odnosi prema veštinama i taksonomiji 21. veka? Predavač: Milijana Petrović, nastavnik Poslovne informatike.\nBasic programming concepts Web development Software development Data manipulation and visualisation Motivation and awareness raising


Sve publikacije, Kupovina lojalnosti?\nVaša lokacija / Beogradski centar za bezbednosnu politiku / Publikacije / Sve publikacije / Kupovina lojalnosti? /\nBroj preuzimanja: 365\nU poslednje dve godine primetan je trend uvećanja budžeta bezbednosnih aktera. Tako su budžeti Ministarstva odbrane i Ministarstva unutrašnjih poslova za 2019. skočili za oko 70, odnosno 40 procenata u poređenju sa 2016. godinom. U istom periodu budžet BIA je skočio za blizu 40 posto. Predlogom budžeta za 2020. godinu predviđen je dalji rast budžeta BIA, te će skok budžeta Agencije u 2020. u odnosu na 2016. godinu (kada je zabeležen prvi rast) iznositi skoro 50%.\nProblem je što javnost, mediji i poslanici u Narodnoj skupštini ne znaju na šta će se ta sredstva utrošiti. Zbog toga, kao i usled brojnih slučajeva tajnog praćenja i nadzora, te zastrašivanja novinara i aktivista za šta se sumnjiče pripadnici i saradnici službi bezbednosti, deo javnosti, novinara i narodnih poslanika je izrazila bojazan da će povećanje budžeta BIA biti u funkciji oživljavanja i jačanja njene uloge kao političke policije, posebno kroz zapošljavanje novog kadra lojalnog partiji.\nOvom naglom povećanju budžeta bezbednosnih aktera treba pridodati i činjenicu da su vlasti u Srbiji odlučile da za pripadnike vojske, policije i službi bezbednosti izgradi stanove u nekoliko gradova širom Srbije koje će oni moći da kupe po jako povoljnim uslovima. Naravno, ovde se odmah postavlja pitanje zbog čega se stanovi po niskim cenama planiraju i nude samo za pripadnike službi bezbednosti, policije i vojske a ne i zaposlenima u drugim sektorima od čijeg rada mnogo neposrednije svakodnevno zavise životi i zdravlje brojnih građana, na primer u zdravstvu. O razlozima za privilegovanje pripadnika snaga bezbednosti nije ni moglo da se raspravlja u javnosti jer javna rasprava nije održana zbog toga što sam Nacrt zakona "sadrži podatke u vezi sa podacima koji su od interesa za Republiku Srbiju".\nDa je povećanje budžeta za službe bezbednosti i izgradnja jeftinih stanova za zaposlene u njima „partijski projekat" ukazuje to što su odluke samostalno doneli čelni ljudi aparata sile, članovi vladajuće partije, bez učešća Vlade Srbije i Ministarstva finansija. Potom, ova rešenja su postala deo političke kampanje.\nRazlog zbog kojeg političke vlasti u Srbiji privileguju zaposlene u sektoru bezbednosti čini se leži u tome da one pokušavaju da obezbede njihovu lojalnost po svaku cenu, na šta ukazuje i iskustvo režima Slobodana Miloševića.\nViše o razlozima i implikacijama uvećanja budžeta službi bezbednosti čitajte u analizi.


UEFA za istoriju: Francuskinja Frapar sudi Liverpul – Čelzi - SPORTSKI ŽURNAL\nUEFA za istoriju: Francuskinja Frapar sudi Liverpul – Čelzi\n02 avgust, 2019 1\nUEFA je donela odluku da joj pomažu takođe ženske sudije Manuela Nikolosi iz Francuske i Mišel O’Nil iz Republike Irske, dok je četvrti sudija Turčin Dženejt Čakir, saopšteno je na sajtu krovne evropske fudbalske organizacije\nFrancuskinja Stefani Frapar delegirana je da, kao prvi ženski arbitar u UEFA finalima, bude sudija u meču Superkupa Evrope između Liverpula i Čelzija u Istanbulu.\nUEFA je donela odluku da joj pomažu takođe ženske sudije Manuela Nikolosi iz Francuske i Mišel O’Nil iz Republike Irske, dok je četvrti sudija Turčin Dženejt Čakir, saopšteno je na sajtu krovne evropske fudbalske organizacije.\nIstorijsku odluku UEFA je obrazložila kao pokazni meč pred start nove sezone i duela engleskih timova, osvajača Lige šampiona (Liverpul) i Lige Evrope (Čelsi).\nFrapar je u julu sudila finale Svetskog prvenstva za žene između SAD i Holandije u Lionu, dok je u istoriju ušla tri meseca ranije kao prvi ženski sudija na meču u francuskoj Ligi 1 u duelu fudbalera Amijena i Strazbura.\nMeđutim, nije prva kojoj je pošlo za rukom da u UEFA utakmicama sudi fudbalerima, jer je to učinila Nikol Petinjat koja je bila delegirana na tri utakmice kvalifikacija za UEFA kup u periodu od 2004. do 2009. godine.\nFrapar se u predstojećoj sezoni Lige 1 uredno se nalazi na listi sudija za utakmice.\nUtakmica između Liverpula i Čelsija igra se 14. avgusta na stadionu Bešiktaša.\nČeferin o navodnom sastaku Peresa i Infantina: Sebična i egoistična šema\nUEFA: VAR u baražu za EURO i kvalifikacijama za Mundijal\nČeferin o VAR-u: Ako imate veliki nos mogu da vam ponište gol zbog ofsajda\nĐorđe · 03 avgust, 2019 06:49


Sudbina Nemanje Matića zavisi od dva čoveka, jedan je Srbin! - Sportske.net\nPoslednja ponuda za Pogbu, Junajted će ovo valjda prihvatiti?!Otkriveno! Murinjo odbio najbolju ponudu u istoriji fudbala!"Ne date Ikardija? Uzećemo Lukakua..."Albanac otišao u London, pregovori oko Sergeja?Više nema dileme, Pogba odlazi!\nNaime, Matić želi iskreno da razgovara sa Solskjerom, da sazna viđenje Norvežanina kada je u pitanju status u timu. Sve je izvesnije da Pogba odlazi, ali "Đavoli" pregovaraju oko Sergeja Milinković Savića, a mogli bi da dobiju i Iska kao deo sporazuma za Francuza.


U sredu onlajn samit EU-Zapadni Balkan\nSamit lidera EU i Zapadnog Balkana, Sofija, maj 2018.\nSastanak lidera članica Evropske unije i zemalja Zapadnog Balkana biće održan u sredu, 6. maja, putem video konferencije zbog pandemije korona virusa, saopštilo je hrvatsko predsedavanje EU.\n"U borbi protiv COVID-19 Evropska unija i Zapadni Balkan su ujedinjeni. Samit će pružiti priliku za isticanje medjusobne solidarnosti i saradnje u vreme krize", navodi se u saopštenju i podseća da je EU obezbedila 3,3 milijarde evra pomoći zemljama Zapadnog Balkana u borbi protiv pandemije.\nLideri će takođe potvrditi evropsku perspektivu Zapadnog Balkana i "opredeljenost država Zapadnog Balkana da se pridržavaju evropskih vrednosti i načela".\n"EU je najvažniji partner regiona Zapadni Balkan, a video-konferencija će naglasiti značaj jedinstvenih odnosa EU i Zapadnog Balkana", navodi se u saopštenju.\nNa sastanku će učestvovati predsednici država ili vlada država članica EU i šest zapadnobalkanskih zemalja - Albanije, Bosne i Hercegovine, Srbije, Crne Gore, Severne Makedonije i Kosova.\nNa video-konferenciji će učestvovati i Andrej Plenković, premijer Hrvatske koja trenutno predsedava EU, visoki predstavnik EU za spoljne poslove i bezbednost Žozep Borelj, predsednik Evropskog parlamenta David Sasoli, predstavnici Evropske banke za obnovu i razvoj, Svetske banke, Evropske investicione banke i Saveta za regionalnu suradnju.\nPrethodni samit EU-Zapadni Balkan bio je održan 17. maja 2018. u Bugarskoj, kada je usvojena Sofijska deklaracija.


Samir Nasri, bivši fudbaler Arsenala i Mančester sitija, nalazi se na probi u Vest Hemu sa željom da se izbori za ugovor.\nMenadžer "čekićara" Manuel Pelegrini, pre nego što potpiše ugovor sa Nasrijem, želi da proveri fizičko stanje francuskog fudbalera, kome u decembru ističe kazna zbog dopinga. Vest Hemu je neophodan fudbaler takvog profila zbog povreda Manuela Lancinija i Andrija Jarmolenka, a Francuz bi tek u 2019. godini trebalo da zaigra.\nNasri je poslednji takmičarski meč odigrao pre godinu dana, u dresu Antalije protiv Fenerbahčea u turskom prvenstvu, a onda je dva meseca kasnije dobio otkaz zbog korišćenja nedozvoljenih sredstava.\nIza njega je veliko iskustvo u Premijer ligi, gde je proveo devet godina nastupajući za Arsenal i Mančester Siti, a igrao je još za Marsej i Sevilju.\nSamir Nasri izdržao kaznu za doping i istog časa potpisao za londonski klub


- Ovo pitanje za sada nije razmatrano. Kao i do sada Ministarstvo prosvete, nauke i tehnološkog razvoja će pratiti situaciju u obrazovnim ustanovama, kao i preporuke nadležnih zdravstvenih institucija. Odluka o eventualnom produžetku zimskog raspusta može biti doneta na nivou Kriznog štaba - rekli su za "Blic" iz Ministarstva prosvete, nauke i tehnološkog razvoja.\nPotpuno iste odgovore dobili smo i iz drugih škola. Kako kažu, nakon odluke o prolećnom raspustu kada se i pominjalo da će zimski verovatno biti pomeren, nikakvih drugih informacija više nije bilo. Dok se zvnično ne utvrdi da će raspust početi pre, nastavljaju da rade prema programu koji im je predviđen.\nPrema rečima roditelja osnovaca i srednjoškolaca, zabrinutost zbog ove neizvesnosti o pomeranju raspusta je opravdana. Za mlađe koji su još u osnovnoj školi sledi ponovo briga ko će da ih čuva dok su oba roditelja na poslu, dok je za starije veća briga da li će uspeti da steknu neko znanje, imajući u vidu sve ove prekide.\n- Brine me to ako se pomeri raspust ko će da ih čuva. Opet ćemo morati da organizujemo bake i deke da brinu o deci u tom periodu dok smo mi na poslu - kaže nam majka koja ima osnovca.\nDruga je opet zabrinuta da li će dete steći ikakvo znanje, imajući u vidu da su već dosta izgubili, kao i to da li će se posle produžiti školska godina pa samim tim i letnje planove pomeriti.\n- Brine me da li će steći neko znanje jer su već dosta ovim režimom izgubili, i znanje im je jako loše. A i ako se pomeri raspust, nastaje dilema da li će se posle nadoknjađivati, pa će i tu doći do pomeranja i planonova za leto i sve ostalo - kaže nam majka srednjoškolca.\nKako većina roditelja u Srbiji svoj zimski odmor planira i usklađuje sa školskim raspustom, ovo znači da mame i tate ne mogu da planiraju zimovanja. Posledično, turizam u Srbiji velikim delom zavisi od zimskog školskog raspusta jer je tada najviše aranžmana, zbog toga su, između ostalog, 2015. i podeljen raspusta na dva dela.\nPomeranja je bilo i prošle godine\nUkoliko i bude pomeranja zimskog raspusta, to ne bi bilo prvi put. Tako je i prošle godine na sednici Kriznog štaba odlučeno da zimski raspust na teritoriji čitave Republike Srbije bude pomeren i da traje od 21. decembra do 18. januara.


Svaki dan sve više migranata u USK - mojusk.ba\nSvaki dan sve više migranata u USK\nNa području Unsko-sanskog kantona trenutno borave 5.502 migranta, posljednje su informacije MUP-a USK.\n“Na području Bihaća evidentirana su 4.163 migranta, u Velikoj Kladuši boravi 1.178 ilegalnih stranih državljana, a u hotelu ‘Sedra’, kod Cazina, smješteno je 140 osoba”, podaci su MUP-a USK.\nPrema tim podacima, u manje od 20 dana u USK registrovan je 1.241 novi migrant, od čega se u Bihaću broj povećao za 901, a u Velikoj Kladuši za 179.\nU informaciji kantonalne policije se ističe da se broj migranata svakodnevno povećava i da se sigurnosna situacija sve više usložnjava.\n“Iako je Uprava policije MUP-a USK dosad uspjela održati stabilnu sigurnosnu situaciju, apelujemo na sve institucije nadležne za rješavanje problema migranata, naročito na državne, da se aktivnije uključe i nađu trajno rješenje smještaja migranata izvan urbanih dijelova grada i općina i preuzmu svoje obaveze da bi se održalo povoljno stanje bezbjednosti”, navodi se u saopćenju MUP-a USK.\nIstiču da nemaju zakonska ovlaštenja da provode politiku nasilnog ograničavanja kretanja niti zabranu ulaska migranata na teritorij USK.\nDodaju da se Zakonom o strancima reguliše prihvat stranaca i njihovo stavljanje pod nadzor te jasno definiše državna nadležnost i organi koji su nosioci takvih radnji, dok ni u jednom slučaju taj zakon ne predviđa da se takve nadležnosti prenose s državnog na niže nivoe vlasti.\n“Zakon o strancima i Zakon o azilu izričito naglašavaju slobodu kretanja svim strancima koji su u procesu priznavanja izbjegličkog statusa ili dodjeljivanja azila, zbog čega se ne može nasilno ograničavati kretanje niti zabraniti njihov ulazak u USK”, navodi se u saopćenju.\nDodaje se da bi se svako strože ograničenje ili kretanje u USK moralo regulisati isključivo promjenama ili dopunama važećih zakonskih propisa.\nFazlić sa predstavnicima Ambasade Norveške razgovarao o migrantskoj krizi u Bihaću


Naslovna Fudbal Srbija ponovo na žrebu: Ko će biti rivali u Ligi nacija?\nOd jeseni kreće novo takmičenje UEFA! Ono bi trebalo da smanji broj beznačajnih prijateljskih utakmica i reprezentacijama širom kontinenta ponudi novi put ka velikim takmičenjima.\nUkoliko niste baš najbolje upoznati sa UEFA Ligom nacija, obavezno pročitajte naše detaljno objašnjenje ovog komplikovanog takmičenja. Evropska kuća fudbala se baš potrudila da ga učini kompleksnim i teškim za potpuno razumevanje, ali uz naše objašnjenje bi sve trebalo da ide lakše.\nKreće UEFA Liga nacija! Sve što treba da znate o novom takmičenju reprezentacija\nSada kada smo i taj problem prenebregnuli, vreme je da se posvetimo reprezentaciji Srbije. Žreb je u sredu 24. januara, a Orlovi bi trebalo da saznaju imena dva ili tri protivnika sa kojima će se takmičiti od septembra do novembra ove godine.\nSrbija se na osnovu UEFA renkinga nalazi na 30. mestu u Evropi, što je bilo dovoljno da se plasira u Diviziju C. I to, preciznije, u drugi šešir Divizije C. Pored Srbije, u tom šeširu su i Grčka, Albanija i Norveška, selekcije koje neće moći da se sastanu sa ekipom Mladena Krstajića.\nOrlovi bi mogli da se nađu u jedinoj grupi sa tri selekcije – u tom slučaju bi igrali četiri susreta, dva kod kuće i dva u gostima – ali su daleko veće šanse za grupu sa četiri ekipe. To bi značilo svih šest mečeva u šest mogućih termina. U tom slučaju, Srbija bi prijateljske mečeve u 2018. godini igrala u sklopu priprema za Svetsko prvenstvo u Rusiji.\nSrbija će, dakle, izvući po jedan tim iz prvog i trećeg šešira, a možda i još jednog iz četvrtog. Najbolja kombinacija u slučaju da bude tročlana grupa, Srbija bi mogla da pobedi u svojoj grupi ukoliko bi nju činile još Škotska i Finska. Ukoliko bi to pak bila grupa sa četiri tima, Ostrvljanima i Skandinavcima bi valjalo “pridodati” i selekciju Litvanije.\nTime bi se iz prvog šešira izbegla neugodna Slovenija sa nekoliko zvučnih imena – pre svega među stativama – kao i Rumunija koja deluje bolje u prethodnim mesecima. Škotska bi bila geografski najdalje rešenje iz prvog šešira, ali su Orlovi u kvalifikacijama za Mundijal pokazali da znaju kako treba igrati protiv ostrvskih selekcija.\nCrna Gora, Izrael i Bugarska su očigledno dosta jače ekipe od finskog nacionalnog tima, te je u trećem šeširu situacija jasna. Finska nema kvalitet Izraela i Bugarske, dok je Crna Gora ozbiljno pretila da se već u proteklom ciklusu nađe u baražu za odlazak u Rusiju.\nOstaje samo pitanje da li bi za Srbiju bilo bolje da se takmiči u jedinoj grupi sa tri tima ili ne. U svakom slučaju, sa svakim bi Orlovi morali da izađu na kraj, ali deluje i da je Litvanija najslabija od tri tima.\nFudbal Soccer U21, Play off Second leg, Norveska U21 v Srbija U21, Sergej Milinkovic-Savic (L) and Martin Samuelsen, Dramen, 15.11.2016., foto: Srdjan Stevanovic/Starsportphoto ©\nPrema trenutnoj situaciji, čini se da bi “jugoslovenska” grupa bila najgora opcija. Iz prvog šešira bi tu stigla Slovenija sa Janom Oblakom među stativama i Josipom Iličićem u napadu.\nIz trećeg šešira bismo dobili komšije u vidu Crne Gore. Uz Izrael bi oni tu bili najopasniji tim, ali lokalni kontekst značio bi i prvi derbi dve nekadašnje članice Državne zajednice sa početka ovog veka. Atmosfera bi bila uzavrela i u Beogradu i Podgorici, a ni incidenti ne bi bili daleko. Ipak je to nešto što se stalno ponavlja selekcijama iz regiona.\nUkoliko bi grupa bila četvoročlana, Kipar bi zauzeo svoje mesto uz Srbiju, Crnu Goru i Sloveniju.\nŠta sve ovo donosi?\nSrbija bi eventualnom pobedom u svojoj grupi obezbedila plasman u Diviziju B kada se bude igrala druga sezona Lige nacija (jesen 2020. godine). Uz to, bio bi obezbeđen i plasman na završni turnir Divizije C u proleće 2020. kao rezervna opcija za plasman na Euro 2020.\nIpak, ukoliko bi se Srbija 2019. godine plasirala na Euro kroz klasične kvalifikacije, svoje mesto na završnom turniru bi prepustila nekom drugom timu.\nU slučaju završetka na poslednjem mestu u svojoj grupi, Srbija bi u narednom ciklusu igrala u Diviziji D sa najslabijim timovima kontinenta. Drugo mesto (kao i treće u četvoročlanim grupama) bi bilo dovoljno za zadržanje statusa člana Divizije C.\nSledeći tekstVakulko: Ukrajinski i Partizanov Mesut Ozil!


KAPETANOVIĆ ODLIČAN U TESNOM PORAZU SRBIJE\nMlada reprezentacija Srbije je u uzbudljivom finišu poražena od Španije sa 87:88 (20:24, 24:19, 15:25, 28:20) u okviru trećeg kola Grupe D na Evropskom prvenstvu za igrače do 20 godina koje se održava na Kritu. Odličnu partiju je pružio igrač Mega Bemaxa Nemanja Kapetanović koji je za 21 minut imao 15 poena i 5 skokova uz dve pogođene trojke u...\nKAPETANOVIĆ SOLIDAN U POBEDI SRBIJE PROTIV SLOVENIJE\nMlada reprezentacija Srbije je ubedljivo savladala Sloveniju sa 82:57 (25:13, 10:13, 15:15, 32:16) u okviru drugog kola Grupe D na Evropskom prvenstvu za igrače do 20 godina koje se održava na Kritu. Solidnu partiju u pobedi je pružio Nemanja Kapetanović koji je za 17 minuta na terenu imao učinak od 7 poena i 3 asistencije dok se Novak Musić nije...\nMUSIĆ I KAPETANOVIĆ ZAPOČELI POBEDOM EVROPSKO PRVENSTVO ZA MLADE\nIgrači Mega Bemaxa Novak Musić i Nemanja Kapetanović koji sa mladom reprezentacijom Srbije učestvuju na Evropskom prvenstvu za igrače do 20 godina na Kritu, došli su do pobede na početku šampionata pošto je savladana Italija sa 77:69 (19:12, 26:19, 21:21, 11:17). Musić i Kapetanović su obojica postigli po 3 poena u pobedi Srbije. Danas od 15:45 se Srbija sastaje sa...\nKAPETANOVIĆ I MUSIĆ OTPUTOVALI SA MLADOM REPREZENTACIJOM NA EP\nKošarkaši Mega Bemaxa Nemanja Kapetanović i Novak Musić otputovali su sa mladom reprezentacijom Srbije na Evropsko prvenstvo za igrače do 20 godina koje će se od 15. do 23. jula održati na Kritu u Grčkoj. Reprezentacija Srbije se nalazi u grupi D sa nacionalnim timovima Italije, Slovenije i Španije. Prvi meč je na programu u subotu od 20:15 protiv Italije....\nSTEFAN FUNDIĆ POJAČAO REKET MEGA BEMAXA\nMega Bemax je nastavio sa jačanjem tima za narednu sezonu pošto je novi član kluba postao dosadašnji krilni centar Vršca Stefan Fundić. Fundić je rođen 30. juna 1994. godine, visok je 200 centimetara i igra na poziciji krilnog centra. Za Vršac je u Super ligi za 20 minuta na terenu u proseku beležio 12.9 poena i 6.2 skoka po meču....


dub Arhive - Stranica 60 od 338 - Dan u Beogradu\nNaslovna » Arhive po tagovima: dub (strana 60)\n14. Dečiji sajam od 17. do 19. oktobra\n28. septembar 2014. Sajmovi 0\nJedna od najlepših manifestacija namenjenih deci i roditeljima, 14. Dečiji sajam, biće održana u hali 3 Beogradskog sajma, od 17. do 19. oktobra.\nKapetan Mišino zdanje: Stepenice ka nebu\n28. septembar 2014. BG Puzzle 0\nStopu po stopu, stepenik po stepenik, Miša Anastasijević je uzdizanje ka nebu započeo 1803. godine u Poreču na Dunavu.\nMesec švedske kulture: Swe u svemu\n28. septembar 2014. Izložbe 0\nManifestacija „Swe u svemu“, mesec švedske kulture, biće organizovan u Beogradu od 9. do 29. oktobra.\nBelgrade Design Week: Konferencija Brand New World\nOvogodišnji Belgrade Design Week biće održan od 6. do 11. oktobra, sa međunarodnom konferencijom Brand New World, kao najvažnijim delom festivala, već devetu godinu zaredom, 9, 10. i 11. oktobra.\n2. Festival epske fantastike u Domu omladine\n27. septembar 2014. Festivali 0\nLjubitelji epskih dela, priča i igara uživaće 27. i 28. septembra u Domu omladine Beograda jer će biti organizovan 2. Festival epske fantastike.\nGramophonedzie zatvara letnji BitefArtCafe\n26. septembar 2014. Koncerti 0\nZatvaranje sedme sezone letnjeg kluba BitefArtCafe obeležiće Gramophonedzie, tj. Marko Milićević koji će 27. septembra prvi put nastupiti sa live bendom u ovom prostoru.\nDelfi Skver – Adresa dobrih poklona\n26. septembar 2014. Shopping events 0\nU petak, 26. septembra sa radom počinje mesto Delfi Skver u Studentskom kulturnom centru (Kralja Milana 48).\nS ove strane slobode\n26. septembar 2014. Beograđanka u Londonu 0\nNe sumnjam da je teško ljudima tamo s druge strane viznog sistema da sagledaju situaciju s ove strane slobode, ali ipak ne prestaje da me čudi što je Britanija, bez izuzetka, primer za životnu sreću i blagostanje u onostranim zapadnjačkim svetovima.\nDrama „Kakav otac takav sin“ u Dvorani KCB\n26. septembar 2014. Film 1\nJapanska drama „Kakav otac takav sin“ (Soshite chichi ni naru) prikazuje se u Dvorani KCB.\nNarodna banka Srbije: Besplatni obilazak za vikend\n26. septembar 2014. Izložbe 0\nPo dvanaesti put od početka održavanja manifestacije Dani evropske baštine, Narodna banka Srbije otvara vrata za posetioce u subotu i nedelju, 27. i 28. septembra od 10.30, 12.30 i 14.30.\nProbe sistema daljinskog grejanja počinju 1. oktobra\n26. septembar 2014. BG servis 0\nJKP „Beogradske elektrane“ obaviće funkcionalne probe sistema daljinskog grejanja od srede, 1. oktobra, do petka, 10. oktobra, shodno Odluci o snabdevanju toplotnom energijom u gradu Beogradu.\nViewSonic VX2363Smhl-W monitor\n25. septembar 2014. Shopping 0\nPosle kraće pauze ponovo imamo priliku da se družimo sa proizvodima kompanije ViewSonic.\n„Grad greha: Ubistva vredna“ od 2. oktobra u bioskopima\n25. septembar 2014. Film 0\nNastavak kultnog filma Frenka Milera i Roberta Rodrigeza „Grad greha: Ubistva vredna“ (Sin City: A Dame to Kill For), snimljen po istoimenoj Milerovoj grafičkoj noveli, u bioskopima će se prikazivati od 2. oktobra.\nTrg Republike: Znakovni je IN, vreme je za nas\n25. septembar 2014. Obrati pažnju! 0\nGradska organizacija gluvih Beograda, povodom Međunarodne nedelje gluvih, 26. oktobra od 13.30 organizuje manifestaciju pod nazivom „Znakovni je IN, vreme je za nas“ na Trgu Republike.\nBusPlus dopune za oktobar 2014.\n25. septembar 2014. BG servis 0\nDopuna personalizovanih BusPlus kartica za oktobar 2014. počinje danas, 25. septembra.\nPage 60 of 338« Prvo...304050«5859606162\t»\t708090...Poslednje »


јул 2019. – Strana 6 – Добричке интернет новине\nMesec: jul 2019. (Page 6)\nVeliko interesovanje za priključak na vodosistem u našoj opštini\nOn: 2. jula 2019.\nNa nedavno održanoj sednici SO Doljevac, utvrdjene su cene priključka na vodovodnu mrežu i to kako za sistem iz Bojnika, tako i na niški vodovod (NIVOS), kao i cena vode. Iz grada vodu će dobijati četiri sela, od kojih su tri već priključena na sistem, dok je planom predvidjeno daDalje…\nLikovna kolonija koja se već dugi niz godina održava u Orljanu u organizaciji doljevačke Javne biblioteke i MZ Orljane, od ovog mesta doljevačke opštine napravila je značajno umetničko središte likovnih stvaralaca iz mnogih delova naše zemlje, ali i šire. O razvoju manifestacije svedoči i podatak da je već dobila internacionalniDalje…\nSeminar o lekovitim biljkama\nDoljevačko udruženje „Eko Koprijan“ i udruženje „Magična vila“ iz Niša, od 5. do 9.jula, u Sokobanji organizuju seminar o lekovitim biljkama. Učesnici seminara obići će planinu Rtanj kao i tradicionalni Festival Sv.Jovana Biljobera. Zainteresovani građani opštine Doljevac, takođe, mogu da se prijave i učestvuju na seminaru, a posebno je zaDalje…\nNišlije pobednici Južno-moravskih ribljih čarolija\nJužnomoravske riblje čarolije, jedna od najznačajnijih kulturno-zabavno-turističkih manifestacija našeg kraja, 12. redu, održane tokom minulog vikenda na obali Južne Morave u Klisuri i ove godine okupile su na jednom mestu strastvene ribolovce, gurmane, sportiste i ljubitelje prirode. Centralni dogadjaj ove popularne manifestacije koja je odavno izašla iz okvira lokalnog dešavanja,Dalje…